|  |
| --- |
| **GUVERNUL REPUBLICII MOLDOVA**  **H O T Ă R Î R E nr**.**\_\_\_\_\_\_\_**  **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Chișinău** |

**cu privire la aprobarea proiectului de Lege**

**privind asigurarea obligatorie de răspundere civilă auto pentru prejudicii produse de vehicule**

Guvernul

**HOTĂRĂŞTE:**

Se aprobă și se prezintă Parlamentului proiectul de Lege privind asigurarea obligatorie de răspundere civilă auto pentru prejudicii produse de vehicule

**PRIM-MINISTRU Ion CHICU**

**Contrasemnează**

**Ministrul finanțelor Serghei PUȘCUȚA**

**Ministrul justiției Fadei NAGACEVSCHI**

**UE**

**L E G E**

**privind asigurarea obligatorie de răspundere civilă auto**

**pentru prejudicii produse de vehicule**

\* \* \*

**C U P R I N S**

**Capitolul I**

**DISPOZIŢII GENERALE**

**Secțiunea I**

**Obiectul și domeniul de aplicare al legii**

[**Articolul 1**.](file:///\\tank\Jurist\DataJur\Legi_Rom\LP\A06\1414.363#Articolul 1.) Obiectul de reglementare şi domeniul de aplicare

**Articolul 2.** Obiectul asigurării

[**Articolul 3.**](file:///\\tank\Jurist\DataJur\Legi_Rom\LP\A06\1414.363#Articolul 2.) Definiții

[**Articolul 4.**](file:///\\tank\Jurist\DataJur\Legi_Rom\LP\A06\1414.363#Articolul 3.) Obligația de asigurare de răspundere civilă auto

[**Articolul 5.**](file:///\\tank\Jurist\DataJur\Legi_Rom\LP\A06\1414.363#Articolul 3.) Cazul asigurat

[**Articolul 6.**](file:///\\tank\Jurist\DataJur\Legi_Rom\LP\A06\1414.363#Articolul 3.) Exigențele față de asigurătorul de răspundere civilă auto

[**Articolul 7.**](file:///\\tank\Jurist\DataJur\Legi_Rom\LP\A06\1414.363#Articolul 3.) Reprezentantul de despăgubiri

**Secțiunea II**

**Contractul de asigurare obligatorie**

**de răspundere civilă auto**

[**Articolul 8.**](file:///\\tank\Jurist\DataJur\Legi_Rom\LP\A06\1414.363#Articolul 8.) Încheierea contractului de asigurare obligatorie de răspundere civilă auto

[**Articolul 9.**](file:///\\tank\Jurist\DataJur\Legi_Rom\LP\A06\1414.363#Articolul 9.) Contractul de asigurare obligatorie RCA. Perioada de asigurare. Limitele teritoriale

[**Articolul 10.**](file:///\\tank\Jurist\DataJur\Legi_Rom\LP\A06\1414.363#Articolul 10.) Suspendarea, rezoluțiunea şi încetarea contractului de asigurare.

[**Articolul 11.**](file:///\\tank\Jurist\DataJur\Legi_Rom\LP\A06\1414.363#Articolul 10.) Asigurare obligatorie de răspundere civilă auto multiplă

**Capitolul II**

**ASIGURAREA OBLIGATORIE DE RĂSPUNDERE CIVILĂ AUTO**

**Secțiunea I**

**Primele de asigurare și limitele de răspundere**

[**Articolul 12.**](file:///\\tank\Jurist\DataJur\Legi_Rom\LP\A06\1414.363#Articolul 11.) Primele de asigurare. Sistemul bonus-malus

[**Articolul 13.**](file:///\\tank\Jurist\DataJur\Legi_Rom\LP\A06\1414.363#Articolul 14.) Limitele de răspundere

**Secțiunea II**

**Evenimente acoperite prin contractul de asigurare obligatorie RCA**

[**Articolul 14.**](file:///\\tank\Jurist\DataJur\Legi_Rom\LP\A06\1414.363#Articolul 15.) Riscuri acoperite de către asigurător

**Articolul 15.** Categorii de persoane păgubite

[**Articolul 16.**](file:///\\tank\Jurist\DataJur\Legi_Rom\LP\A06\1414.363#Articolul 16.) Clauze contractuale de excludere

[**Articolul 17.**](file:///\\tank\Jurist\DataJur\Legi_Rom\LP\A06\1414.363#Articolul 17.) Culpa comună

**Secțiunea III**

**Notificarea producerii cazului asigurat. Constatarea prejudiciilor**

[**Articolul 18.**](file:///\\tank\Jurist\DataJur\Legi_Rom\LP\A06\1414.363#Articolul 18.) Obligațiile asiguratului

[**Articolul 19.**](file:///\\tank\Jurist\DataJur\Legi_Rom\LP\A06\1414.363#Articolul 20.) Drepturile şi obligațiile persoanei păgubite

[**Articolul 20.**](file:///\\tank\Jurist\DataJur\Legi_Rom\LP\A06\1414.363#Articolul 18.) Drepturile şi obligațiile asigurătorului RCA

**Articolul 21.** Constatarea amiabilă a accidentului de vehicul

[**Articolul 22.**](file:///\\tank\Jurist\DataJur\Legi_Rom\LP\A06\1414.363#Articolul 21.) Dosarul de daune. Determinarea prejudiciilor

**Articolul 23.** Informația despre accident

**Secțiunea IV**

**Stabilirea şi plata despăgubirilor şi a indemnizațiilor de asigurare**

[**Articolul 24.**](file:///\\tank\Jurist\DataJur\Legi_Rom\LP\A06\1414.363#Articolul 22.) Stabilirea despăgubirilor şi a indemnizațiilor de asigurare

[**Articolul 25.**](file:///\\tank\Jurist\DataJur\Legi_Rom\LP\A06\1414.363#Articolul 23.) Stabilirea despăgubirilor în cazul avarierii sau distrugerii vehiculului

[**Articolul 26.**](file:///\\tank\Jurist\DataJur\Legi_Rom\LP\A06\1414.363#Articolul 25.) Stabilirea despăgubirilor în cazul vătămării corporale

[**Articolul 27.**](file:///\\tank\Jurist\DataJur\Legi_Rom\LP\A06\1414.363#Articolul 26.) Stabilirea despăgubirilor în cazul vătămării sau pieirii animalelor

[**Articolul 28.**](file:///\\tank\Jurist\DataJur\Legi_Rom\LP\A06\1414.363#Articolul 27.) Stabilirea despăgubirilor în caz de avariere sau distrugere de alte bunuri

[**Articolul 29.**](file:///\\tank\Jurist\DataJur\Legi_Rom\LP\A06\1414.363#Articolul 28.) Plata despăgubirilor şi indemnizațiilor de asigurare

[**Articolul 30.**](file:///\\tank\Jurist\DataJur\Legi_Rom\LP\A06\1414.363#Articolul 29.) Regresul asigurătorului

**Articolul 31.** Decontarea directă între asigurătorii RCA

**Capitolul III**

**BIROUL NAŢIONAL AL ASIGURĂTORILOR DE VEHICULE**

**Secțiunea I**

**Organizarea și funcționarea BNAA**

[**Articolul 32.**](file:///\\tank\Jurist\DataJur\Legi_Rom\LP\A06\1414.363#Articolul 30.) Organizarea BNAA

[**Articolul 33.**](file:///\\tank\Jurist\DataJur\Legi_Rom\LP\A06\1414.363#Articolul 31.) Atribuțiile BNAA

[**Articolul 34.**](file:///\\tank\Jurist\DataJur\Legi_Rom\LP\A06\1414.363#Articolul 36.) Conducerea BNAA

[**Articolul 35.**](file:///\\tank\Jurist\DataJur\Legi_Rom\LP\A06\1414.363#Articolul 32.) Calitatea de membru în BNAA

[**Articolul 36.**](file:///\\tank\Jurist\DataJur\Legi_Rom\LP\A06\1414.363#Articolul 35.) Patrimoniul BNAA

[**Articolul 37.**](file:///\\tank\Jurist\DataJur\Legi_Rom\LP\A06\1414.363#Articolul 35<sup>1</sup>.) Garanția financiară externă

**Secțiunea II**

**Competențele BNAA**

[**Articolul 38.**](file:///\\tank\Jurist\DataJur\Legi_Rom\LP\A06\1414.363#Articolul 30.) Competențele BNAA în calitate de organism de plată a despăgubirilor

[**Articolul 39.**](file:///\\tank\Jurist\DataJur\Legi_Rom\LP\A06\1414.363#Articolul 33.) Fondul de protecție a victimelor străzii

[**Articolul 40.**](file:///\\tank\Jurist\DataJur\Legi_Rom\LP\A06\1414.363#Articolul 34.) Fondul de compensare

[**Articolul 41.**](file:///\\tank\Jurist\DataJur\Legi_Rom\LP\A06\1414.363#Articolul 30.) Competențele BNAA privind furnizarea informațiilor

**Capitolul IV**

**VERIFICAREA ASIGURĂRII OBLIGATORII DE RĂSPUNDERE CIVILĂ AUTO**

**Articolul 42.** Evidența asigurărilor

[**Articolul 43.**](file:///\\tank\Jurist\DataJur\Legi_Rom\LP\A06\1414.363#Articolul 39.) Controlul activității de asigurare obligatorie RCA

**Capitolul V**

**DISPOZIŢII TRANZITORII ŞI FINALE**

[**Articolul 44.**](file:///\\tank\Jurist\DataJur\Legi_Rom\LP\A06\1414.363#Articolul 41.) Dispoziții tranzitorii

[**Articolul 45.**](file:///\\tank\Jurist\DataJur\Legi_Rom\LP\A06\1414.363#Articolul 41.) Dispoziții finale

Parlamentul adoptă prezenta lege organică

Prezenta Lege transpune Directiva 2009/103/CE a Parlamentului European și a Consiliului din 16 septembrie 2009 privind asigurarea de răspundere civilă auto și controlul obligației de asigurare a acestei răspunderi (Text cu relevanță pentru SEE), publicată în Jurnalul Oficial al Comunității Europene L 263 din 07 octombrie 2009; art. 21 (2) și art. 181 (3) din Directiva 2009/138/CE a Parlamentului European și a Consiliului din 25 noiembrie 2009 privind accesul la activitate și desfășurarea activității de asigurare și de reasigurare (Solvabilitate II) (Text cu relevanță pentru SEE), publicată în Jurnalul Oficial al Uniunii Europene L 335 din 17 decembrie 2009, așa cum a fost modificată ultima oară prin Directiva (UE) 2018/843 a Parlamentului European și a Consiliului din 30 mai 2018.

**Capitolul I**

**DISPOZIŢII GENERALE**

**Secțiunea I**

**Obiectul și domeniul de aplicare a legii**

[**Articolul 1**.](file:///\\tank\Jurist\DataJur\Legi_Rom\LP\A06\1414.363#Articolul 1.) Obiectul de reglementare şi domeniul de aplicare

1. Prezenta lege reglementează:
2. raporturile juridice dintre asigurători, asigurați şi persoane terțe ce derivă din contractul de asigurare obligatorie de răspundere civilă pentru prejudicii produse de vehicule, precum şi modul de realizare a acestui tip de asigurare;
3. modul de organizare și funcționare a Biroului Național al Asigurătorilor de Autovehicule.
4. Domeniul de aplicare a prezentei legi este asigurarea obligatorie de răspundere civilă auto, respectiv obligația de a încheia contracte și excepțiile de la această obligație, limitele teritoriale de aplicare, limitele de răspundere, drepturile şi obligațiile asiguraților/persoanelor păgubite/ asigurătorului, riscurile acoperite și excluderile, procedura de stabilire şi plată a despăgubirilor, verificarea asigurării, facilitățile și penalitățile aplicabile asiguraților și asigurătorilor, precum și instituțiile responsabile pentru furnizarea/ prezentarea informațiilor necesare stabilirii daunelor/prejudiciilor.
5. În temeiul prezentei legi, asigurărilor obligatorii de răspundere civilă auto externă se aplică și prevederile Regulamentului general al Consiliului Birourilor Sistemului Internațional de Asigurări „Carte Verde” sau alte reglementări aferente.
6. Prevederile prezentei legi nu se aplică vehiculelor care nu sunt supuse înmatriculării de stat și sunt utilizate de serviciile Forțelor Armate din Republica Moldova.
7. În textul prezentei legi referirile la despăgubirile de asigurare, persoane păgubite, contractul de asigurare RCA se citesc ca referiri la despăgubiri şi îndemnizații de asigurare, respectiv persoane păgubite/vătămate, contractul de asigurare RCA internă şi externă, cu excepția cazului în care nu se prevede altfel.

**Articolul 2.** Obiectul asigurării

1. Obiect al asigurării obligatorii de răspundere civilă auto îl constituie răspunderea civilă a proprietarului şi/sau utilizatorului de vehicul pentru orice pagubă sau vătămare corporală/deces produsă prin accident de vehicul în limitele teritoriale de acoperire şi limitele de răspundere ale contractului de asigurare.
2. Teritoriul pe care vehiculul staționează în mod obișnuit se referă la teritoriul Republicii Moldova în care vehiculul deține plăcuță de înmatriculare, indiferent dacă o astfel de plăcuță este permanentă sau temporară, sau:
3. în cazul în care nu există înmatriculare/înregistrare pentru un anumit tip de vehicul, dar vehiculul are un contract de asigurare RCA sau un semn distinctiv similar plăcuței de înmatriculare/înregistrare, teritoriul statului în care a fost eliberat contractul de asigurare RCA sau semnul respectiv; sau
4. în cazul în care pentru anumite tipuri de vehicule nu există plăcuță de înmatriculare/înregistrare, contract de asigurare RCA și nici vreun semn distinctiv, teritoriul statului în care proprietarul vehiculului este rezident permanent; sau
5. în cazul în care vehiculul nu are plăcuță de înmatriculare/înregistrare sau are o plăcuță care nu corespunde sau nu mai corespunde cu vehiculul și a fost implicat într-un accident, teritoriul statului în care a avut loc accidentul, cu scopul de a soluționa cererea de despăgubire de către biroul naţional sau organismul de plată a despăgubirilor.

[**Articolul 3.**](file:///\\tank\Jurist\DataJur\Legi_Rom\LP\A06\1414.363#Articolul 2.) Definiții

Termenii și expresiile utilizați în prezenta lege au următoarele semnificații:

*accident de vehicul* – eveniment neprevăzut în care a fost implicat cel puțin un vehicul în urma căruia au rezultat prejudicii materiale și/sau vătămare corporală ori decesul uneia sau mai multor persoane;

*asigurare obligatorie de răspundere civilă auto pentru prejudicii produse de vehicule* (în continuare – *asigurare obligatorie RCA*) – contract de asigurare, probat prin polița de asigurare RCA (internă) şi/sau certificat de asigurare „Carte Verde” (externă), prin care un asigurător licențiat să practice asigurare obligatorie RCA se obligă, în baza unei prime de asigurare plătită de asigurat, să despăgubească prejudiciul cauzat prin accident de vehicul produs în perioada de valabilitate a contractului de asigurare;

*asigurător RCA (societatea de asigurare)* – un asigurător licențiat să desfășoare activitate de asigurare obligatorie RCA;

*asiguratul* - proprietarul sau utilizatorul unui vehicul a cărui răspundere civilă delictuală este preluată de un asigurător RCA în baza contractului de asigurare obligatorie RCA valabil pentru prejudiciile produse terțelor persoane prin accidente de vehicule;

*autoritate de supraveghere* – Comisia Națională a Pieței Financiare;

*birou național al asigurătorilor auto* *( în continuare birou național) –* o organizație profesională constituită în conformitate cu Recomandarea nr. 5 din 25 ianuarie 1949 adoptată de Subcomitetul pentru transport rutier al Comitetului pentru transport pe uscat din cadrul Comisiei Economice pentru Europa a Organizației Națiunilor Unite şi a legislaţiei naţionale privind asigurarea RCA pentru prejudicii produse de vehicule, care reunește societățile de asigurare care sunt autorizate într-un stat să practice activitatea de asigurare obligatorie RCA;

*Biroul Național al Asigurătorilor de Autovehicule (în continuare BNAA) – birou național din Republica Moldova,* o asociație profesională independentă și autonomă a tuturor societăților de asigurare, care sunt licențiate în baza legii, să practice în Republica Moldova activitatea de asigurare obligatorie de răspundere civilă auto pentru prejudicii produse terților prin accidente de vehicule şi care îndeplinește atribuțiile de birou național în Sistemul Internațional de Asigurări „Carte Verde”, de organism de plată a despăgubirilor, precum şi alte atribuții conferite de prezenta lege;

*bonus-malus –* sistem prin care persoana asigurată este încadrată în una dintre clasele de bonus (ceea ce conduce la reducerea primei de asigurare) sau în una dintre clasele de malus (ceea ce conduce la majorarea primei de asigurare), în funcție de istoricul persoanei în perioada de referință;

*„Carte Verde”* – document internațional de asigurare eliberat în numele unui birou național al asigurătorilor auto, care atestă existența asigurării obligatorii RCA în conformitate cu oricare din modelele aprobate de Consiliul Birourilor;

*Consiliul Birourilor Sistemului Internațional de Asigurări „Carte Verde” (în continuare - Consiliul Birourilor)* – asociație internațională non-profit a birourilor naționale din statele membre ale Sistemului Internațional de Asigurări „Carte Verde”, organizată în conformitate cu legislația din Belgia, care este responsabilă pentru administrarea și coordonarea relațiilor între birourile naționale privind asigurarea de răspundere civilă auto;

*constatare amiabilă a accidentului –* procedură simplificată și benevolă de documentare a accidentului de vehicul soldat doar cu daune materiale nesemnificative, prin completarea și semnarea de către conducătorii de vehicule implicați în accident a formularului de constatare amiabilă de accident, stabilit de autoritatea de supraveghere;

*daună materială nesemnificativă –* daună cauzată prin avarierea sau distrugerea de bunuri în urma unui accident de vehicul, a cărei sumă nu depășește cuantumul maxim de despăgubire, stabilit prin actele normative ale autorității de supraveghere, în cazul aplicării procedurii de constatare amiabilă a accidentului de vehicul;

*daună parțială* – avarierea vehiculului în măsura în care recondiționarea sau înlocuirea părților componente şi a pieselor avariate este posibilă şi valoarea pagubei real suportate nu depășește 75% din valoarea vehiculului la data producerii accidentului;

*daună totală* – distrugerea sau avarierea întregului vehicul, bun în măsura în care recondiționarea sau înlocuirea părților componente avariate este egală sau depășește 75% din valoarea vehiculului la data producerii accidentului;

*decontare directă* - serviciul auxiliar de gestionare a daunelor de către asigurătorii RCA a propriilor asigurați, care se ofertează de către asigurator, iar achiziția acestuia este opțională de către asigurat;

*dosar de daune* – dosar care include totalitatea documentelor necesare constatării şi soluționării cererii de despăgubire;

*limitele teritoriale de acţiune ale asigurării de răspundere civilă pentru prejudicii produse prin accidente de vehicule:*

1. teritoriul Republicii Moldova – asigurarea internă; sau
2. teritoriile statelor membre ale Sistemului Internațional de Asigurări „Carte Verde”– asigurarea externă;

*persoană păgubită* *(vătămată)* - orice persoană îndreptățită să primească despăgubiri pentru o pagubă sau un prejudiciu suferit ca urmare a producerii unui risc acoperit printr-un contract de asigurare RCA sau care, în condițiile prezentei legi, este îndreptățită de a formula către BNAA pretenţiile de despăgubire;

*poliță de asigurare RCA* – document care probează încheierea contractului de asigurare obligatorie de răspundere civilă auto internă (RCA internă) și certifică existența asigurării de răspundere civilă pentru prejudicii produse de vehicule cu valabilitate în limitele teritoriului Republicii Moldova;

*prejudiciu –* efect negativ suferit de persoana vătămată în urma producerii unui risc acoperit printr-un contract de asigurare obligatorie de răspundere civilă auto;

*prima de asigurare de bază –* prima calculată prin metode actuariale în baza informațiilor statistice ale asigurătorului RCA care constă din prima de risc estimată şi factorul de încărcare;

*prima de referință* – prima de asigurare indicativă, calculată de către autoritatea de supraveghere în baza datelor statistice la nivelul pieței de asigurări obligatorii de răspundere civilă auto internă şi externă;

*Regulament General al Consiliului Birourilor* – document oficial, adoptat de Consiliul Birourilor la Rethymno (Creta) la 30 mai 2002, care încorporează toate prevederile obligatorii ce guvernează relațiile dintre birourile naționale din statele membre ale Sistemului Internațional de Asigurări „Carte Verde”;

*sediu* – oficiu de bază, subdiviziune sau sucursală a unei societăți de asigurare, definit în conformitate cu legislația cu privire la activitatea de asigurare și reasigurare;

*unitate de reparații –* persoană juridică înregistrată în Republica Moldova, a cărei activitate de bază este întreținerea și reparația vehiculelor și este înregistrată şi autorizată pentru aceste activități în conformitate cu legislația;

*utilizator* – persoană fizică sau juridică, care deține sau utilizează un vehicul, căreia proprietarul vehiculului îi acordă dreptul de folosință asupra acestuia, pe o anumită perioadă, în baza unui contract de locațiune, contract de leasing sau alt act juridic întocmit în condițiile legii, alte persoane care conduc vehiculul cu sau fără consimțământul proprietarului. În cadrul instruirii la cursurile de șoferie, utilizator se consideră persoana care efectuează instruirea în conducerea vehiculului;

*valoare rămasă –* valoarea părților din vehicul rămase neavariate, demontabile și valorificabile în caz de daună totală a acestuia;

*vehicul* – *sistem mecanic, cu sau fără autopropulsie, destinat transportului de persoane sau de bunuri ori echipat cu mecanisme care pot executa anumite lucrări,* dar care nu se deplasează pe șine, inclusiv orice tip de remorcă, indiferent dacă este cuplată sau nu *pentru care* *în Republica Moldova există obligația legală de înmatriculare.*

[**Articolul 4.**](file:///\\tank\Jurist\DataJur\Legi_Rom\LP\A06\1414.363#Articolul 3.) Obligația de asigurare de răspundere civilă auto

1. Persoanele fizice și juridice care utilizează vehicule înregistrate în Republica Moldova sunt obligate să încheie contracte de asigurare RCA pentru orice cazuri de răspundere civilă delictuală pentru daunele și prejudiciile produse de accidentele de vehicule. Contractul de asigurare RCA acoperă în mod obligatoriu atât prejudiciile materiale, cât și cele rezultate din vătămările corporale/deces.
2. Prin contractul de asigurare este acoperită de asemenea orice daună şi prejudiciu cauzat în cadrul limitelor teritoriale ale contractului de asigurare obligatorie RCA externă, în conformitate cu legislația în vigoare din statul unde a avut loc accidentul.
3. Nu sînt obligate să încheie un contract de asigurare obligatorie RCA, persoanele fizice şi juridice care posedă vehicule retro (de colecție, de interes istoric sau etnografic), care nu circulă pe drumurile publice și/sau utilizează vehicule exclusiv în scopul antrenamentelor, curselor, întrecerilor sau raliurilor, organizate legal; pentru riscurile ce derivă din aceste activități, proprietarii de vehicule sau organizatorii competiției se pot asigura facultativ. În cazul în care acestea circulă pe drumurile publice este obligatorie încheierea unui contract de asigurare obligatorie RCA.
4. Persoanele care intră pe teritoriul Republicii Moldova conducînd vehicule înregistrate în alte state se consideră asigurate dacă:
5. sînt asigurate în conformitate cu prezenta lege;
6. posedă documente de asigurare internațională valabile pe teritoriul Republicii Moldova.

**Articolul 5.** Cazul asigurat

1. În cadrul asigurării obligatorii RCA, cazul asigurat este accidentul produs de un vehicul, al cărui proprietar sau utilizator a îndeplinit obligația de asigurare obligatorie RCA, cu cauzarea de prejudicii:
2. atît în timpul deplasării, cît şi în timpul staționării vehiculului;
3. în urma desprinderii accidentale, în timpul deplasării vehiculului, a remorcilor, semiremorcilor sau atașelor;
4. produse de dispozitivele sau instalațiile cu care a fost echipat vehiculul;
5. ca urmare a scurgerii, risipirii sau căderii accidentale a substanțelor, materialelor sau obiectelor transportate;
6. la urcarea în vehicul şi la coborîrea din el.
7. Nu se consideră caz asigurat dacă accidentul a avut loc:
8. ca urmare a imposibilității fortuite de executare, inclusiv prin diferite acțiuni sau măsuri militare în timp de război sau de stări de urgență legate de acțiuni militare sau calamități naturale, de explozii nucleare, de radiație sau poluare radioactivă, de dezordini în masă, de activități teroriste;
9. din culpa exclusivă a păgubitului.

[**Articolul 6.**](file:///\\tank\Jurist\DataJur\Legi_Rom\LP\A06\1414.363#Articolul 3.) Exigențele față de asigurătorul de răspundere civilă auto

1. Asigurătorul poate practica asigurare obligatorie RCA internă dacă îndeplinește cumulativ, suplimentar la cerințele stabilite prin legislația cu privire la activitatea de asigurare și reasigurare, următoarele condiții:
2. dispune de cel puțin cîte un reprezentant de despăgubiri conform prevederilor prezentei legi;
3. dispune de dotare cu tehnică de calcul şi sisteme informatice adecvate şi de personal care să permită ținerea evidenței detaliate a documentelor de asigurare şi centralizarea informațiilor/ datelor colectate şi are capacitatea de a comunica pe cale electronică aceste informații către sistemul informațional automatizat de stat în domeniul asigurărilor obligatorii de răspundere civilă auto constituit de către autoritatea de supraveghere. În acest sens, este obligatoriu ca sistemul informațional al asigurătorului să permită transmiterea în regim on-line, prin tehnologii web, și comunicarea informațiilor despre asigurarea obligatorie RCA între sediul central și/sau sucursalele/subdiviziunile autorizate ale asigurătorului şi autoritatea de supraveghere;
4. nu se află în proces de remediere/rezoluție financiară sau de insolvabilitate în conformitate cu legislaţia specială în domeniul asigurărilor şi insolvabilității;
5. dispune legal de cel puțin unul din sistemele informaționale automatizate de evaluare în domeniul auto, care are la bază prețuri din cataloagele producătorilor de piese de schimb, părți componente și materiale necesare reparației şi corespunde cerințelor stabilite în actele normative ale autorității de supraveghere.
6. Asigurătorul poate practica asigurare obligatorie RCA externă dacă îndeplinește, suplimentar la condițiile stabilite la alin.(1), următoarele cerințe cumulative:
7. sa dispună de experiență de cel puțin 2 ani în asigurarea obligatorie RCA (acumulată pe teritoriul Republicii Moldova sau pe teritoriul unui alt stat - în cazul în care se solicită înfiinţarea sucursalei);
8. participă cu mijloace bănești proprii la Fondul de compensare, constituit conform prevederilor prezentei legi, în cuantumul stabilit în actele normative ale autorității de supraveghere;
9. participă cu mijloace bănești proprii la formarea garanției financiare externe stabilită de către Consiliul Birourilor și prevăzută de prezenta lege, pentru perioada în care este în vigoare recomandarea Consiliului Birourilor de menținere a unei astfel de garanții;
10. dispune permanent de rata solvabilității de cel puțin 120%.

[**Articolul 7.**](file:///\\tank\Jurist\DataJur\Legi_Rom\LP\A06\1414.363#Articolul 3.) Reprezentantul de despăgubiri

1. Asigurătorul RCA este obligat să numească în cel puțin 3 municipii din Republica Moldova (Chișinău, Bălți, Comrat) câte un reprezentant de despăgubiri responsabil să reprezinte asigurătorul RCA în limita împuternicirilor.
2. Reprezentantul de despăgubiri este împuternicit să reprezinte asigurătorul RCA pentru instrumentarea cazurilor de daună în limitele competenței atribuite. În acest scop, reprezentantul de despăgubiri întocmește dosarul de daună și ia toate măsurile necesare pentru soluționarea cererilor de despăgubire pretinse de persoana păgubită, pentru prejudiciile cauzate în urma unui accident de vehicul al cărui utilizator a îndeplinit obligația de asigurare obligatorie RCA.
3. Reprezentantul de despăgubiri poate acționa în numele mai multor asigurători RCA.
4. Reprezentantul de despăgubiri trebuie să fie mandatat să reprezinte asigurătorul RCA cu dreptul de a recepționa cereri, colectarea documentelor necesare instrumentării dosarului de daune, întocmirea şi semnarea procesului-verbal de constatare a daunelor.
5. Numirea unui reprezentant de despăgubiri nu exclude dreptul persoanei păgubite de a acționa direct împotriva persoanei care a cauzat prejudiciul sau a asigurătorului RCA al acesteia, după caz.
6. Asigurătorul RCA este obligat să informeze autoritatea de supraveghere cu privire la numele și prenumele, numărul de identificare de stat a reprezentantului de despăgubiri, adresa (sucursalei/subdiviziunii asigurătorului RCA) în care acesta va desfășura activitatea - în cazul în care reprezentantul este o persoană fizică; sau cu privire la denumire, sediu, numărul de identificare de stat/codul fiscal - în cazul în care reprezentantul de despăgubiri este o persoană juridică; precum şi cu privire la toate modificările în privința reprezentanților, în termen de 7 zile lucrătoare de la numire ori modificare.

**Secțiunea II**

**Contractul de asigurare obligatorie de răspundere civilă auto**

[**Articolul 8.**](file:///\\tank\Jurist\DataJur\Legi_Rom\LP\A06\1414.363#Articolul 8.) Încheierea contractului de asigurare obligatorie RCA

1. Asigurarea obligatorie RCA se realizează nemijlocit prin încheierea unui contract de asigurare între proprietarul sau utilizatorul vehiculului şi asigurătorul RCA care se perfectează pe suport de hîrtie şi/sau prin mijloace tehnice electronice în regim on-line, în conformitate cu actele normative ale autorității de supraveghere. În cazul în care contractul de asigurare obligatorie RCA este încheiat prin utilizarea oricărui mijloc electronic, iar persoana nu l-a încheiat prin semnătura electronică, se prezumă că prin plata primei de asigurare, asiguratul şi-a exprimat consimțământul privind încheierea contractului.
2. Contractul de asigurare obligatorie RCA se încheie între asigurător și asigurat, fără indicarea persoanelor admise să utilizeze vehiculul (număr nelimitat de utilizatori). În temeiul contractului de asigurarea obligatorie RCA este acoperit riscul oricărui utilizator de vehicul indiferent dacă este încheiat de persoana fizică sau juridică, cu excepțiile prevăzute de prezenta lege. În temeiul contractului de asigurare obligatorie RCA este acoperit riscul oricărui utilizator de vehicul, indiferent dacă a fost încheiat din numele unei persoane fizice sau juridice, cu excepțiile prevăzute de prezenta lege.
3. Dacă persoana fizică asigurată, cu excepția unui întreprinzător individual sau persoanelor care, în sensul legislației fiscale, prestează servicii profesionale şi desfășoară activități profesionale independente, transmite în posesie unei persoane juridice vehiculul pentru care a fost încheiat contractul de asigurare obligatorie RCA, în baza unui contract de locațiune sau altui act juridic întocmit în condițiile legislației, riscul celor admiși să utilizeze vehiculul de către persoana juridică este considerat asigurat în temeiul contractului încheiat, însă asigurătorul este în drept de a înainta acțiune de regres conform art.30.
4. Dacă persoana juridică asigurată transmite, în posesie unei întreprinderi care desfășoară activitate de chirie auto (rent a car), activitate de transport rutier de persoane sau bunuri în regim de taxi, vehiculul pentru care a fost încheiat contractul de asigurare obligatorie RCA în baza unui contract de locațiune sau altui act juridic întocmit în condițiile legislației, riscul celor admiși să utilizeze vehiculul de către întreprindere este considerat asigurat în temeiul contractului încheiat, însă asigurătorul este în drept de a înainta acțiune de regres conform art.30.
5. Cererea pentru încheierea contractului de asigurare obligatorie RCA se adresează asigurătorului. Asigurătorul nu este în drept să refuze examinarea şi soluționarea cererii de asigurare.
6. Încheierea contractului de asigurare obligatorie RCA internă se dovedește cu polița de asigurare RCA, iar încheierea contractului de asigurare obligatorie RCA externă se dovedește cu certificatul de asigurare „Carte Verde”. Polița de asigurare RCA şi/sau certificatul de asigurare „Carte Verde” se eliberează cu condiția achitării integrale a primei de asigurare.
7. În cazul înstrăinării vehiculului, asiguratul, cu informarea obligatorie a asigurătorului RCA, are opțiunea de a cesiona drepturile din contractul de asigurare noului proprietar sau de a rezoluționa contractul de asigurare obligatorie RCA existent. Rezoluțiunea poate avea loc dacă nu s-au plătit sau nu se datorează despăgubiri pentru evenimente produse în perioada de valabilitate a asigurării. În cazul cesiunii, asigurătorul va ajusta prima de asigurare în baza factorului de risc respectiv al noului proprietar.
8. Dacă în timpul valabilității contractului de asigurare obligatorie RCA, are loc înstrăinarea vehiculului cu schimbarea proprietarului /utilizatorului, contractul de asigurare rămâne în vigoare până când noul proprietar/utilizator încheie un contract de asigurare obligatorie RCA în partea ce ține de vehiculul utilizat. Noul proprietar/utilizator este obligat să încheie contractul de asigurare obligatorie RCA cel târziu înainte de înmatricularea/înregistrarea vehiculului pe numele noului proprietar/utilizator.
9. Orice modificări ale contractului de asigurare obligatorie RCA produc efecte din momentul operării acestora în sistemul informațional automatizat de stat în domeniul asigurărilor obligatorii de răspundere civilă auto, constituit de autoritatea de supraveghere.
10. Duplicatul poliței de asigurare RCA și/sau al certificatului de asigurare „Carte Verde” se eliberează la cererea asiguratului după anularea documentelor pierdute/furate. Costul duplicatului este acoperit de solicitant.
11. Forma și conținutul cererilor de asigurare, contractelor de asigurare obligatorie RCA, formularului „Constatare amiabilă de accident”, precum și forma și conținutul poliței de asigurare RCA și certificatului de asigurare „Carte Verde” sînt unice pentru toți asigurătorii și se stabilesc conform actului normativ emis de autoritatea de supraveghere. Forma și conținutul certificatului de asigurare „Carte Verde” se stabilesc în conformitate cu modelul și condițiile aprobate de către Consiliul Birourilor.
12. Persoana care are în proprietate sau utilizare mai mult de un vehicul înmatriculat ori supus înmatriculării în Republica Moldova poate încheia un singur contract de asigurare obligatorie RCA, în care va indica numărul vehiculelor, caracteristicile lor tehnice şi datele de identificare, situație în care asigurătorul va elibera polița de asigurare RCA și/sau certificatul de asigurare „Carte Verde” pentru fiecare vehicul.
13. La încheierea contractului de asigurare obligatorie RCA, proprietarul sau utilizatorul vehiculului va permite asigurătorului să verifice starea tehnică a vehiculului și să solicite istoricul daunelor.
14. Emiterea contractelor de asigurare obligatorie RCA se efectuează în subdiviziunile/ sucursalele asigurătorilor sau intermediarilor în asigurări, dotate cu echipament de casă și control și tehnică de calcul, platforme web care să permită înregistrarea contractelor, ținerea evidenței și transmiterea informației către baza de date centralizată a asigurătorului, a BNAA și a autorității de supraveghere.
15. Din momentul depunerii cererii și încheierii contractului de asigurare obligatorie RCA și pe parcursul valabilității acestuia, asiguratul permite accesul asigurătorului RCA la baza de date centralizată, la înregistrările privind accidentele și daunele anterioare și oferă toată informația solicitată de asigurătorul RCA pentru evaluarea riscului și calculul primei de asigurare.

[**Articolul 9.**](file:///\\tank\Jurist\DataJur\Legi_Rom\LP\A06\1414.363#Articolul 9.) Contractul de asigurare obligatorie RCA. Perioada de asigurare. Limitele teritoriale.

1. Contractul de asigurare obligatorie RCA se încheie pe un termen de 12 luni, cu excepția cazurilor prevăzute la alin.(2) și (3).
2. Contractul de asigurare obligatorie RCA externă poate fi încheiat pentru perioade de asigurare mai mici de 12 luni, dar nu mai mici de 15 zile.
3. Persoana care folosește pe teritoriul Republicii Moldova vehicul înmatriculat în străinătate, dar neasigurat, sau al cărui termen de asigurare expiră în timpul aflării pe teritoriul Republicii Moldova încheie contract de asigurare obligatorie RCA internă cu asigurătorul RCA la intrarea vehiculului pe teritoriul Republicii Moldova, la punctul de trecere a frontierei de stat, sau cel târziu în ultima zi de valabilitate a documentului de asigurare. Contractul se încheie pe toată perioada aflării pe teritoriul Republicii Moldova, dar pe un termen nu mai mic de 30 zile.
4. Răspunderea asigurătorului începe:
   * 1. în cazul contractelor de asigurare obligatorie RCA internă:

* din ziua următoare celei în care expiră valabilitatea contractului anterior de asigurare obligatorie RCA, pentru asiguratul care își îndeplinește obligația încheierii asigurării cel mai târziu în ultima zi de valabilitate a acesteia;
* din ziua următoare celei în care s-a încheiat contractul de asigurare obligatorie RCA, pentru persoanele care nu aveau o asigurare obligatorie RCA valabilă la momentul încheierii noii asigurări;
* din momentul eliberării contractului de asigurare obligatorie RCA, dar nu mai devreme de data intrării în vigoare a certificatului de înmatriculare provizoriu sau certificatului de înmatriculare a vehiculului, pentru vehiculele comercializate care urmează să fie înmatriculate.
* din momentul eliberării contractului de asigurare obligatorie RCA, pentru persoanele care folosesc pe teritoriul Republicii Moldova vehicul înmatriculat în străinătate;
  + 1. în cazul contractelor de asigurare obligatorie RCA externă – din data indicată în contract.

1. Răspunderea asigurătorului încetează la ora 24.00 a ultimei zile de valabilitate înscrise în contractul de asigurare obligatorie RCA sau anterior acelei date, în momentul radierii din circulație a vehiculului de către autoritățile competente.

[**Articolul 10.**](file:///\\tank\Jurist\DataJur\Legi_Rom\LP\A06\1414.363#Articolul 10.) Suspendarea, rezoluțiunea și încetarea contractului de asigurare.

1. Contractul de asigurare obligatorie RCA internă poate fi suspendat la momentul depunerii cererii persoanei care a încheiat contractul în următoarele circumstanțe:
2. pe perioada suspendării dreptului de utilizare a vehiculului în conformitate cu prevederile legale;
3. pe perioada în care persoana asigurată a depus sau i-au fost retrase legal plăcuțele de înmatriculare.
4. Persoana asigurată are obligația să imobilizeze vehiculul pe toată durata suspendării contractului de asigurare obligatorie RCA. Neîndeplinirea acestei obligații este asimilată cu neîndeplinirea obligației de asigurare și conducerea unui vehicul fără număr de înmatriculare, fiind sancționată conform Codului contravențional.
5. Reluarea contractului de asigurare obligatorie RCA suspendat se efectuează din momentul depunerii cererii asiguratului cu prezentarea documentelor confirmative, care exclud circumstanțele enumerate la alin.(1).Asigurătorul RCA nu datorează indemnizația și/sau despăgubirea de asigurare dacă cazul asigurat s-a produs pe durata suspendării contractului de asigurare obligatorie RCA.
6. Contractul de asigurare obligatorie RCA poate fi rezoluționat prin notificare scrisă adresată asiguratorului până la data rezoluțiunii având la bază următoarele temeiuri:

a) insolvabilitatea asiguratorului sau retragerea licenței acestuia;

b) înstrăinarea vehiculului;

c) acordul părților;

d) alte cazuri prevăzute de prezenta lege.

1. Prin derogare de la alin. (4), contractele de asigurare obligatorie RCA externă cu valabilitatea de o lună sau mai mică, pot fi rezoluționate fără aplicarea notificării, dar pînă la data începerii perioadei de asigurare.
2. Contractul de asigurare obligatorie RCA încetează de drept în următoarele circumstanțe:

a) în cazul radierii vehiculului din registrul de stat după notificarea asigurătorului;

b) la data la care asiguratul notifică asigurătorul RCA referitor la transmiterea dreptului de proprietate asupra vehiculului, însoţită de documente justificative;

c) la data expirării termenului stabilit în contract;

d) în cazul emiterii unei hotărîri judecătorești definitive privind încetarea contractului;

e) în alte cazuri prevăzute de legislație.

1. La rezoluţiunea/încetarea contractului de asigurare obligatorie RCA, asigurătorul restituie asiguratului prima de asigurare pentru zilele de până la expirarea contractului calculată din data rezoluțiunii/încetării, dacă nu s-au plătit și nu se datorează nici o despăgubire pentru orice eveniment survenit pe durata valabilității contractului de asigurare obligatorie RCA. Asigurătorul RCA are dreptul de a reține din valoarea primei de asigurare calculată pentru zilele de până la expirarea contractului, suma costurilor sale de până la 25% din prima de asigurare calculată pentru rambursare.
2. Valabilitatea contractului de asigurare obligatorie RCA nu încetează în cazul producerii riscului asigurat și plății despăgubirii de asigurare.
3. Asigurătorul și/sau intermediarul în asigurări poate informa la solicitare contractanții/ asigurații cu privire la încetarea contractului de asigurare obligatorie RCA și posibilitatea reîncheierii acestuia în termen de 30 zile înainte de încetare sauîn termen de 5 zile de la survenirea circumstanțelor de încetare a contractului.

[**Articolul 11.**](file:///\\tank\Jurist\DataJur\Legi_Rom\LP\A06\1414.363#Articolul 10.) Asigurarea obligatorie de răspundere civilă auto multiplă

1. În cazul în care, pentru același vehicul, la data producerii accidentului, mai multe contracte de asigurare obligatorie RCA sînt în vigoare, despăgubirea se achită în părți egale de către toți asigurătorii RCA.
2. Despăgubirea se plătește integral de către asigurătorul RCA la care persoana păgubită a depus cererea, urmînd ca ulterior asigurătorul RCA în cauză să inițieze procedurile de rigoare în adresa celorlalți asigurători RCA pentru recuperarea părții de despăgubire, plătită în numele acestora. Acțiunile de instrumentare a dosarului de daune a asigurătorului care a achitat despăgubirea de asigurare sunt opozabile celorlalți asigurători în limita prevederilor prezentei legi.
3. Asiguratul are obligația de a informa asigurătorul RCA despre existența altor contracte de asigurare obligatorie RCA în vigoare pentru vehiculul implicat în accident.

**Capitolul II**

**ASIGURAREA OBLIGATORIE DE RĂSPUNDERE CIVILĂ AUTO**

**Secțiunea I**

**Primele de asigurare și limitele de răspundere**

[**Articolul 12.**](file:///\\tank\Jurist\DataJur\Legi_Rom\LP\A06\1414.363#Articolul 11.) Primele de asigurare. Sistemul bonus-malus.

(1) Asigurătorul calculează prima de asigurare astfel încât să se acopere toate obligațiile ce decurg din contractul de asigurare obligatorie RCA.

(2) Prima de asigurare care urmează a fi încasată de la asigurat se calculează prin aplicarea la prima de asigurare de bază a criteriilor de risc, coeficienților de rectificare și coeficientului bonus-malus. Prima de asigurare se plătește integral.

(3) Asigurătorul este obligat să ofere asiguraților următoarea informație: cuantumul primei de asigurare de bază, a coeficienților de rectificare și a coeficientului bonus-malus care va fi aplicat asiguratului.

(4) Prima de asigurare de bază și coeficienții de rectificare aferenți asigurării obligatorii RCA internă şi externă se stabilesc de către asigurători în baza calculelor actuariale interne ale acestora.

(5) Pînă la punerea în aplicare, primele de asigurare de bază și coeficienții de rectificare aferenți asigurării obligatorii RCA internă și externă, legalizate de către actuarul asigurătorului, se prezintă de către asigurători spre examinare autorității de supraveghere pentru a se asigura că acestea sunt suficiente pentru a acoperi cel puțin costurile de soluționare a daunelor și cheltuielilor administrative ale asigurătorului, așa cum sunt stabilite prin actele normative ale autorității de supraveghere.

(6) În cazul în care informațiile furnizate de către asigurat nu corespund realității la momentul încheierii contractului de asigurare obligatorie RCA, prima de asigurare poate fi recalculată și modificată de către asigurătorul RCA după notificarea prealabilă a asiguratului.

(7) În cazul încălcării obligației de informare la data încheierii contractului de asigurare obligatorie RCA, pe parcursul derulării acestuia sau în cazul agravării riscului, asigurătorul poate rezolvi contractul în termen de 20 de zile de la notificarea asiguratului, dacă asiguratul nu dă acordul pentru modificarea condițiilor contractuale în condițiile alin.(6). În cazul producerii riscului în perioada de notificare, asigurătorul RCA poartă răspundere cu dreptul de încasare, după caz, a unei prime de asigurare suplimentare.

(8) Asigurătorilor și intermediarilor în asigurări și/sau reasigurări li se interzice acordarea oricăror avantaje colaterale asiguratului la încheierea unui contract de asigurare obligatorie RCA internă și externă (sub formă de cadouri, bonusuri, promoții, certificate, premii etc.), inclusiv din contul cheltuielilor de achiziții și / sau marjei de profit.

(9) La determinarea cuantumului primei de asigurare de bază, asigurătorul RCA va lua în considerare istoricul despăgubirilor plătite în cel puțin ultimii 5 ani pentru accidente cu implicarea conducătorului de vehicul care solicită asigurarea obligatorie RCA.

(10) Asiguratorul RCA furnizează autorității de supraveghere, la cererea sa, următoarele informații:

a) modul de determinare a primei de asigurare;

b) datele statistice pe baza cărora este stabilită prima de asigurare;

c) raportul actuarial privind calculul/modul de determinare a primei de asigurare;

d) orice alte informații privind metoda de calcul a primei de asigurare.

(11) Autoritatea de supraveghere calculează cel puțin odată pe an și publică primele de referință conform actului normativ reieşind din baza tehnică de calcul aferentă informaţiilor statistice (cumulată per piaţă).

(12) Autoritatea de supraveghere va respinge calculul actuarial al primei de asigurare de bază și al coeficienților de rectificare dacă primele sunt mai mici decât primele de referință.

(13) Asigurătorii care nu dispun de informaţie statistică suficientă necesară calculului actuarial corespunzător prevederilor prezentei legi aplică prima de referinţă potrivit deciziei autorităţii de supraveghere.

(14) Criteriile de aplicare pentru sistemul bonus / malus sunt cele prevăzute în actul normativ al autorității de supraveghere. Clasa bonus / malus poate lua în calcul istoricul conducătorului auto. Informațiile privind istoricul conducătorului auto sunt cele înregistrate în baza de date aferentă asigurărilor obligatorii RCA încheiate pe teritoriul Republicii Moldova, împreună cu cele din baza de date deținută de către direcția specializată a Ministerului Afacerilor Interne.

(15) Asigurătorul RCA eliberează asiguratului / utilizatorului, în termen de pînă la 15 zile de la înregistrarea solicitării acestuia, un certificat privind daunele înregistrate, pe parcursul ultimilor 5 ani de relații contractuale, sau absența acestor daune.

**Articolul 13.** Limitele de răspundere

1. Limitele de răspundere acoperite de asigurarea obligatorie RCA internă sunt următoarele:
2. pentru prejudicii materiale produse în unul și același accident, indiferent de numărul părților păgubite, limita despăgubirii se stabilește la un nivel de 100.000 euro, echivalent în lei la cursul oficial de schimb al leului moldovenesc comunicat de Banca Națională a Moldovei pentru data producerii accidentului;
3. pentru vătămări corporale și decese produse în unul și același accident, limita de despăgubire se stabilește pentru accidente la un nivel de 100.000 euro - pentru o parte vătămată sau la un nivel de 500.000 euro - indiferent de numărul părților vătămate, echivalent în lei la cursul oficial de schimb al leului moldovenesc, comunicat de Banca Națională a Moldovei pentru data producerii accidentului;
4. pentru prejudicii materiale revendicate în baza procedurii de constatare amiabilă a accidentului de vehicul – valoarea maximă a despăgubirilor este stabilită prin actele normative ale autorității de supraveghere.

d) pentru prejudiciile morale ca urmare a dizabilității sau decesului părții vătămate produse în unul și același accident, limita de despăgubire se stabilește la un nivel de 5.000 euro – pentru o parte vătămată sau la un nivel de 10.000 euro - indiferent de numărul părților vătămate, echivalent în lei la cursul oficial de schimb al leului moldovenesc, comunicat de Banca Națională a Moldovei pentru data producerii accidentului.

1. În cazul prevăzut la alin.(1) lit.d), proporțional limitei de răspundere, va fi compensat prejudiciul moral după cum urmează:
   1. în caz de deces al părții vătămate -100%;
   2. în caz de încadrare în grad de dizabilitate:

* sever - 90%;
* accentuat - 60%;
* mediu - 30%.

1. Limitele de răspundere sunt revizuite de către autoritatea de supraveghere din oficiu cel puțin o dată la 5 ani din data intrării în vigoare a prezentei legi în conformitate cu indicele prețurilor de consum. Autoritatea de supraveghere informează Parlamentul cu privire la limitele de răspundere rectificate și asigură publicarea acestora în Monitorul Oficial al Republicii Moldova.
2. Despăgubirile prevăzute de contractul de asigurare obligatorie RCA se plătesc în limitele de răspundere stabilite conform alin.(1) indiferent de numărul cazurilor de accidente care au avut loc în termenul de asigurare.
3. Dacă întinderea prejudiciilor cauzate în unul şi același accident mai multor persoane, inclusiv cheltuielile suportate de ele în proces civil, depășește limita stabilită, despăgubirile se acordă în limita stabilită, pentru fiecare persoană păgubită, proporțional raportului dintre limita răspunderii şi totalul prejudiciilor.
4. În cazul în care întinderea prejudiciului depășește limitele răspunderii stabilite la alin.(1), persoana păgubită are dreptul, în conformitate cu legislația civilă în vigoare, să intenteze persoanei culpabile de producerea accidentului o acțiune de recuperare a sumei care depășește aceste limite.
5. Proprietarul sau utilizatorul de vehicul are dreptul să încheie contract de asigurare benevolă (facultativă) de răspundere civilă pentru acoperirea prejudiciilor ce depășesc limitele stabilite la alin.(1).

**Secțiunea II**

**Evenimente acoperite prin contractul de asigurare obligatorie RCA**

[**Articolul 14.**](file:///\\tank\Jurist\DataJur\Legi_Rom\LP\A06\1414.363#Articolul 15.) Riscuri acoperite de către asigurător

1. Asigurătorul RCA are obligația de a despăgubi persoana păgubită pentru prejudiciile suferite în urma accidentului produs de vehiculul al cărui utilizator a îndeplinit obligația de asigurare obligatorie RCA.
2. Fără a se depăși limitele de răspundere prevăzute în contractul de asigurare obligatorie RCA, în conformitate cu prevederile art.13 alin. (1) şi alin.(2) şi în condițiile în care cazul asigurat s-a produs în perioada de valabilitate a contractului, asigurătorul RCA acordă despăgubiri pentru:
3. vătămări corporale sau deces, inclusiv pentru prejudicii morale;
4. daune materiale, inclusiv costuri de radiere a vehiculului şi cheltuieli de diminuare a daunei;
5. costuri privind reparația vehiculului, dovedite cu documente emise de unități de reparații sau prin documente emise în condițiile prezentei legi;
6. cheltuieli de judecată suportate de către persoana păgubită în procesul civil sau cheltuieli aferente în cazul soluționări alternative a litigiului dacă soluția este favorabilă persoanei păgubite;
7. costul aferent unei singure evacuări a vehiculului avariat, aparținând persoanei păgubite, de la locul accidentului la locația reprezentantului de despăgubiri sau la unitatea de reparații aleasă de persoana păgubită în vederea reparării vehiculului sau la cea mai apropiată locație de locul producerii accidentului sau la domiciliul persoanei păgubite, după caz, dacă respectivul vehicul nu se mai poate deplasa prin mijloace proprii.
8. Indiferent de locul în care s-a produs accidentul de vehicul - pe drumuri publice, pe drumuri care nu sunt deschise circulației publice, în încăperi și în orice alte locuri, atât în timpul deplasării, cât și în timpul staționării vehiculului al cărui utilizator a îndeplinit obligația de asigurare obligatorie RCA, asigurătorul RCA acordă despăgubiri până la limita de răspundere prevăzută în prezenta lege pentru:
9. dauna produsă de orice dispozitiv sau instalație cu care a fost echipat vehiculul, inclusiv dauna produsă din cauza desprinderii accidentale a remorcii, semiremorcii ori a atașului tractat de vehicul;
10. dauna produsă din culpa conducătorului vehiculului al cărui utilizator a îndeplinit obligația de asigurare obligatorie RCA, indiferent dacă vehiculul a fost condus de asigurat sau nu;
11. dauna provocată părților terțe care își are cauza în caracteristicile, acțiunea sau inacțiunea vehiculului, prin intermediul altui lucru antrenat de deplasarea vehiculului, sau prin scurgerea, risipirea ori căderea accidentală a substanțelor, materialelor sau a obiectelor transportate;
12. prejudiciile provocate persoanelor păgubite, drept consecință a deschiderii ușilor vehiculului, în timpul mersului sau atunci când vehiculul este oprit sau staționează, de către pasagerii acestuia, fără asigurarea că nu se pune în pericol siguranța deplasării celorlalți participanți la trafic;
13. daunele provocate părților păgubite, drept consecință a conducerii vehiculului de o persoană în stare de ebrietate survenită în urma consumului de alcool, droguri şi/sau alte substanțe cu efecte similare.

**Articolul 15.** Categorii de persoane păgubite

1. Asigurarea obligatorie RCA acoperă răspunderea pentru prejudiciile produse ca urmare a vătămărilor corporale, deces şi prejudicii morale şi materiale a tuturor pasagerilor, alții decât conducătorul auto vinovat, care provine din utilizarea vehiculului.
2. Membrii familiei asiguratului, conducătorului auto sau a oricărei alte persoane a cărei răspundere civilă este angajată într-un accident de vehicul și este acoperită de asigurarea obligatorie RCA nu sînt excluşi de la beneficiul asigurării pentru propriile lor vătămări corporale.
3. Asigurarea obligatorie RCA acoperă prejudiciile produse ca urmare a vătămărilor corporale, decesul și prejudiciile morale şi materiale suferite de pietoni, cicliști și alți utilizatori nemotorizați ai drumurilor, care, în urma unui accident de vehicul, au dreptul la o despăgubire în conformitate cu dreptul civil intern.
4. Prezentul articol nu aduce atingere răspunderii civile ori valorii despăgubirii.

[**Articolul 16.**](file:///\\tank\Jurist\DataJur\Legi_Rom\LP\A06\1414.363#Articolul 16.) Clauze contractuale de excludere

1. Asigurătorul RCA nu acordă despăgubiri pentru:
2. cazurile în care asiguratul nu este culpabil pentru accidentul produs;
3. cazurile în care accidentul a fost produs din culpa exclusivă a persoanei păgubite;
4. cazurile în care accidentul a fost produs din culpa exclusivă a unei terțe persoane, cu excepția situațiilor prevăzute la art. 14 alin. (3) lit. d);
5. prejudiciile produse bunurilor ce aparțin conducătorului vehiculului culpabil de producerea accidentului, precum și cele produse ca urmare a vătămării corporale sau decesului acestuia, indiferent cine solicită aceste despăgubiri;
6. prejudiciile au fost produse bunurilor aparținând persoanelor fizice sau persoanelor juridice, dacă au fost provocate de un vehicul al cărui utilizator a îndeplinit obligația de asigurare obligatorie RCA, aflat în proprietate ori utilizat de aceeași persoană fizică sau juridică și care este condus de un prepus al aceleiași persoane juridice ori de o altă persoană pentru care răspunde persoana fizică sau persoana juridică;
7. cazul în care bunul avariat este utilizat de proprietarul vehiculului al cărui utilizator a îndeplinit obligația de asigurare obligatorie RCA, care a produs prejudiciul;
8. situații în care bunul avariat și vehiculul al cărui utilizator a îndeplinit obligația de asigurare obligatorie RCA fac parte din patrimoniul comun al soților;
9. partea din prejudiciu care depășește limitele de răspundere stabilite prin contractul de asigurare obligatorie RCA, produs în unul și același accident, indiferent de numărul persoanelor păgubite și de numărul persoanelor responsabile de producerea accidentului;
10. amenzile de orice fel și cheltuielile penale pe care ar fi obligat să le achite proprietarul, utilizatorul sau conducătorul vehiculului al cărui utilizator a îndeplinit obligația de asigurare obligatorie RCA, responsabil de producerea accidentului;
11. cheltuielile suportate în cadrul procesului penal de către proprietarul, utilizatorul sau conducătorul vehiculului al cărui utilizator a îndeplinit obligația de asigurare obligatorie RCA, responsabil de producerea prejudiciului, chiar dacă în cadrul procesului penal s-a soluționat şi latura civilă;
12. sumele pe care conducătorul vehiculului culpabil de producerea prejudiciului este obligat să le plătească proprietarului sau utilizatorului care i-a încredințat vehiculul al cărui utilizator a îndeplinit obligația de asigurare obligatorie RCA, pentru avarierea ori distrugerea acestui vehicul;
13. prejudiciile produse bunurilor transportate, dacă între proprietarul sau utilizatorul vehiculului care a produs accidentul ori conducătorul auto culpabil şi persoanele păgubite a existat un contract de transport la data producerii accidentului;
14. prejudiciile produse persoanelor sau bunurilor aflate în vehiculul cu care s-a produs accidentul, dacă asigurătorul RCA poate dovedi că persoanele păgubite cunoșteau că vehiculul respectiv era furat;
15. prejudiciile produse de dispozitivele sau de instalațiile montate pe vehicule, atunci când acestea sunt utilizate ca instalații de lucru ori utilaje, acestea constituind riscuri ale activității profesionale;
16. prejudiciile produse prin accidente survenite în timpul operațiunilor de încărcare şi de descărcare;
17. prejudiciile produse ca urmare a transportului de produse periculoase: radioactive, ionizante, inflamabile, explozive, corozive, combustibili, care au determinat sau au agravat prejudiciul;
18. prejudiciile cauzate prin utilizarea unui vehicul în timpul unui atac terorist sau război, dacă evenimentul are legătură directă cu respectivul atac ori război.
19. reducerea valorii bunurilor după reparație;
20. prejudiciul legat de poluarea mediului din cauza unui accident;
21. pagubele pricinuite de dispariția sau distrugerea valorilor mobiliare, banilor, pietrelor prețioase, obiectelor din metale prețioase și pietre prețioase, obiectelor de artă şi altor obiecte ale proprietății intelectuale;
22. pagubele produse prin exploatarea vehiculelor în cadrul întrecerilor şi antrenamentelor sportive, organizate în locuri special prevăzute pentru acestea;
23. pagubele produse în situațiile în care răspunderea asigurătorului nu începuse, încetase ori este suspendată;
24. prejudicii reprezentând consecința lipsei de folosință a vehiculului avariat, inclusiv înlocuirea temporară a vehiculului, pe baza opțiunii persoanei păgubite;
25. profitul sau venitul ratat.
26. Partea păgubită este în drept să înainteze în instanța de judecată acțiune civilă împotriva persoanei vinovate de producerea cazului asigurat pentru recuperarea daunelor excluse din asigurarea obligatorie RCA conform alin.(1).
27. Nu pot beneficia de despăgubiri persoanele care la data producerii accidentului au posibilitatea să își recupereze prejudiciile suferite în baza unei asigurări facultative sau obligatorii, cu excepția exercitării opțiunii prevăzute la art.24 alin.(9), ori în baza legii și nici cele care au urcat de bunăvoie în vehiculul condus de către persoana vinovată pentru producerea accidentului, dacă se dovedește că acestea știau că pentru vehiculul respectiv nu era în vigoare un contract de asigurare obligatorie RCA.

[**Articolul 17.**](file:///\\tank\Jurist\DataJur\Legi_Rom\LP\A06\1414.363#Articolul 17.) Culpa comună

1. În situația în care persoana păgubită a contribuit, din culpă, la producerea accidentului sau la majorarea prejudiciului, persoana culpabilă va fi considerată responsabilă numai pentru partea din prejudiciu care îi este imputabilă. În astfel de situații mărimea răspunderii fiecărei persoane va fi cea constatată prin orice mijloc de probă.
2. În situația în care nu se poate stabili întinderea răspunderii fiecărei persoane, aceasta se va stabili în cote egale, în raport cu numărul părților implicate în accident, fiecare parte având dreptul la despăgubire în proporția în care nu s-a făcut responsabilă de producerea accidentului.

**Secțiunea III**

**Notificarea producerii cazului asigurat. Constatarea prejudiciilor**

[**Articolul 18.**](file:///\\tank\Jurist\DataJur\Legi_Rom\LP\A06\1414.363#Articolul 18.) Obligațiile asiguratului

1. În cazul producerii accidentului de vehicul, asiguratul este obligat:
2. să întreprindă toate acțiunile posibile pentru diminuarea pagubelor prejudiciilor produse;
3. să notifice poliția sau alte organe de drept despre accidentul de vehicul (cu excepția accidentelor pasibile de documentarea prin procedura de constatare amiabilă a accidentului de vehicul) imediat după producerea lui, cerând întocmirea raportului referitor la cauzele şi circumstanțele producerii accidentului de vehicul, precum şi la consecințele lui;
4. în cazul aplicării procedurii de constatare amiabilă a accidentului de vehicul:

* să înștiințeze imediat despre producerea accidentului asigurătorul care a emis polița de asigurare RCA sau BNAA, în cazul în care asiguratul deține certificatul de asigurare „Carte Verde”;
* să documenteze neîntârziat circumstanțele producerii accidentului rutier prin completarea şi semnarea de către ambii conducători de vehicule implicați în accident a formularului „Constatare amiabilă de accident”;
* să înregistreze datele martorilor, dacă aceștia există;
* să facă fotografii la locul accidentului, care să cuprindă panorama generală a accidentului, numerele de înmatriculare și părțile avariate ale vehiculelor şi dacă acestea există, urmele de frânare şi de cioburi la fața locului;
* să prezinte asigurătorului, în termen de 2 zile lucrătoare de la data producerii accidentului, exemplarul său al formularului „Constatare amiabilă de accident”, completat şi semnat de către ambii conducători de vehicule implicați în accident;

1. să înștiințeze, în 48 de ore din momentul producerii accidentului, asigurătorul care a emis polița de asigurare RCA sau BNAA în cazul unui asigurat care deține certificat de asigurare „ Carte Verde” pentru accidentele produse pe teritoriul Republicii Moldova. Conducătorii la accident care dețin polițe de asigurare RCA şi/sau certificate de asigurare „Carte Verde”, indiferent de rezultatele constatării vinovatului, sînt obligați să nu întreprindă de sine stătător măsuri de înlăturare a pagubelor;
2. să notifice participanții la accident și partea păgubită sau apropiații acesteia despre faptul că posedă poliță de asigurare RCA şi/sau certificat de asigurare „Carte Verde” şi să ofere informațiile necesare despre asigurător;
3. să prezinte asigurătorului ori reprezentantului de despăgubiri, actul organelor şi instituțiilor competente cu privire la producerea accidentului rutier, permisul de conducere valabil pentru categoria din care face parte vehiculul condus, certificatul de înmatriculare şi raportul de inspecție tehnică periodică a vehiculului cu care a provocat accidentul;
4. să asigure, la solicitarea asigurătorului, accesul la vehiculul cu care a provocat accidentul.
5. Refuzul asiguratului de a respecta prevederile alin.(1) nu limitează dreptul persoanei păgubite de a fi despăgubită. Totuși, asigurătorul este în drept să înainteze împotriva asiguratului acțiune de regres privind cheltuielile suplimentare aferente neîndeplinirii prevederilor menționate.
6. Refuzul asiguratului de a se prezenta la solicitarea asigurătorului nu îngrădește dreptul persoanei păgubite de a fi despăgubită.

[**Articolul 19.**](file:///\\tank\Jurist\DataJur\Legi_Rom\LP\A06\1414.363#Articolul 20.) Drepturile şi obligațiile persoanei păgubite

1. Asiguratul transmite părții păgubite, la cererea acesteia, informațiile necesare pentru formularea pretențiilor de despăgubire, în special:
2. numele, prenumele şi adresa persoanei care a condus vehiculul în momentul producerii accidentului;
3. numele, prenumele şi adresa sau denumirea, sediul persoanei juridice posesoare a vehiculului;
4. denumirea, adresa asigurătorului care a emis contractul de asigurare obligatorie RCA, seria şi numărul contractului, precum şi numărul de înmatriculare/înregistrare al vehiculului ori numărul de identificare al acestuia.

(2) În cazul aplicării procedurii de constatare amiabilă a accidentului de vehicul, persoanei păgubite îi sunt opozabile obligațiile din art. 18 alin. (1) lit. c).

(3) Drepturile persoanei păgubite prin accidentul produs pe teritoriul Republicii Moldova de vehiculul aflat în proprietatea sau utilizarea asiguratului se exercită față de asigurătorul RCA al persoanei culpabile sau către propriul asigurător RCA, în cazul decontării directe, fie prin reprezentantul său de despăgubiri, în limitele răspunderii asigurătorului prevăzute în prezenta lege.

(4) Drepturile persoanei păgubite prin accident produs pe teritoriul Republicii Moldova de vehiculul aflat în proprietatea sau utilizarea unei persoane asigurate în străinătate se exercită față de asigurătorul acestei persoane prin intermediul BNAA dacă sunt îndeplinite condițiile prevăzute la art. 4 alin. (4) lit. b).

(5) Persoana păgubită are dreptul să înainteze cerere de despăgubire către asigurătorul RCA al persoanei culpabile sau către propriul asigurător RCA în cazul decontării directe sau reprezentantului de despăgubiri desemnat de acesta, indiferent dacă asiguratul a executat sau nu obligația de înștiințare prevăzută la art. 18 alin. (1) lit. d).

(6) Asigurătorul nu este în drept să refuze examinarea şi soluționarea cererii de despăgubire depuse în condițiile alin.(5).

(7) Drepturile persoanei păgubite într-un accident provocat de vehicule se exercită față de BNAA, iar despăgubirile se achită în limitele de răspundere stabilite în art.13 şi în condițiile art.39 alin.(3) în următoarele cazuri:

1. dacă vehiculul şi sau conducătorul auto au fost identificaţi, dar nu a respectat obligația de încheiere a contractului de asigurare obligatorie RCA şi/sau vehiculele sunt neînregistrate sau nu au fost supuse înmatriculării pe teritoriul Republicii Moldova;

b) dacă vehiculul şi sau conducătorul auto au rămas neidentificaţi;

c) dacă vehiculul a fost obținut pe cale ilicită;

d) în caz dacă accidentul are loc în perioada suspendării contractului de asigurare obligatorie RCA pentru vehicul, indiferent de persoana care a cauzat accidentul rutier.

(8) În cazurile prevăzute la alin.(7), drepturile şi obligațiile aferente dosarului de daune, constatarea pagubelor, stabilirea şi plata despăgubirilor, prevăzute de prezenta lege pentru asigurător, se vor atribui şi BNAA.

(9)Persoana păgubită este obligată să asigure, în termenul specificat la art.20 alin.(1) lit. d), accesul asigurătorului sau al reprezentantului de despăgubiri al acestuia la bunurile avariate prin accidentul de vehicul, astfel încât asigurătorul să poată constata valoarea reală a pagubelor.

(10) Dacă persoana păgubită nu a respectat obligația prevăzută la alin.(9) şi a făcut astfel imposibilă întocmirea dosarului de daune şi/sau constatarea de către asigurător a întinderii pagubelor, acesta din urmă este absolvit de obligația de a plăti despăgubirea de asigurare.

(11) Prin derogare de la alin.(9), alin.(10) şi art.24 alin.(11) în cazul în care în drepturile persoanei păgubite urmare a accidentului produs pe teritoriul Republicii Moldova s-a subrogat asigurătorul de bunuri din străinătate, asigurătorul RCA constată daunele, în condiţiile prezentei legi şi în baza documentelor justificative prezentate de asiguratorul din străinătate.

[**Articolul 20.**](file:///\\tank\Jurist\DataJur\Legi_Rom\LP\A06\1414.363#Articolul 19.) Drepturile și obligațiile asigurătorului RCA

1. După ce a luat cunoștință de producerea accidentului, asigurătorul RCA este obligat:
2. să deschidă dosar de daune;
3. să examineze formularul „Constatare amiabilă de accident”, completat în modul prevăzut de prezenta lege şi depus de persoana păgubită, anexat la cererea de despăgubire, precum şi să emită fără întârziere documentul care confirmă recepționarea şi înregistrarea cererii de despăgubire;
4. să solicite instituțiilor subordonate ale Ministerului Afacerilor Interne, organelor de drept şi instanțelor judecătorești, instituțiilor medicale şi altor persoane juridice de drept public şi privat informații necesare pentru instrumentarea dosarului de daune sau exercitarea dreptului de regres al asigurătorului stipulate în prezenta lege, dacă asiguratul sau persoana păgubită nu a prezentat asigurătorului astfel de informații certificate în modul corespunzător (cu excepția accidentelor documentate cu respectarea procedurii de constatare amiabilă);
5. să examineze bunurile avariate şi să încheie, în termen de 5 zile lucrătoare din data primirii cererii persoanei păgubite privind despăgubirea de asigurare, un proces-verbal de constatare a pagubelor;

e) să închidă dosarul de daune privind pagubele materiale şi/sau privind vătămările corporale sau decesul în cel mult 30 zile din data depunerii de către persoana păgubită a ultimului document necesar finalizării dosarului;

f) să achite despăgubirea de asigurare în termenele stabilite prin prezenta lege.

1. Asigurătorul RCA este obligat să ia o decizie cu privire la soluționarea cererii şi să achite despăgubirea de asigurare în cel mult 1 lună din data depunerii cererii de despăgubire în cazul dosarului de daune complet şi cel mult 3 luni în cazul dosarului de daune incomplet. Decizia cu privire la soluționarea cererii de despăgubire se comunică persoanei păgubite în termen de 5 zile lucrătoare de la data adoptării, în mod obligatoriu, cu confirmarea expedierii.
2. În situația în care asiguratul și-a exercitat dreptul să conteste în instanța de judecată actele emise de către organele de constatare a circumstanțelor producerii cazului asigurat, precum și deciziile adoptate referitor la stabilirea culpei asiguratului în producerea cazului asigurat și informează asigurătorul RCA cu privire la aceasta, asigurătorul RCA este în drept să suspende instrumentarea dosarului de daună până la emiterea hotărârii definitive de confirmare a culpei.
3. Dacă asigurătorul RCA nu își îndeplinește obligațiile în termenul prevăzut la alin. (2) sau şi le îndeplinește necorespunzător, inclusiv dacă diminuează nejustificat despăgubirea, se aplică o penalitate de 0,1% pentru fiecare zi de întârziere, calculată pe baza sumei totale de despăgubire cuvenită sau a diferenței de sumă neachitată. Plata penalităților se face odată cu plata despăgubirii.
4. Pe durata suspendării examinării cererii de despăgubire în condițiile alin.(3) şi pe perioada în care accidentul de vehicul face obiectul unui proces judiciar privind stabilirea culpei, prevederile alin.(4) nu se aplică.

**Articolul 21.** Constatarea amiabilă a accidentului de vehicul

1. Procedura de constatare amiabilă a accidentului de vehicul (în continuare *–* *constatare amiabilă)* este o soluție de constatare a faptelor, a circumstanțelor şi a persoanei culpabile de producerea accidentului, alternativă procedurii aplicate de către angajații organelor de poliție, ai unităților de pompieri şi ai procuraturii, şi este aplicabilă doar cu condiția exprimării benevole a voinței ambilor conducători implicați în accident.
2. Procedura de constatare amiabilă constă în completarea şi semnarea de către conducătorii de vehicule implicați în accident a formularului „Constatare amiabilă de accident”, cu indicarea persoanei care își asumă responsabilitatea de producere a accidentului, care, ulterior, este prezentat asigurătorului persoanei presupusă responsabilă împreună cu cererea de despăgubire.
3. Procedura de constatare amiabilă se aplică cu respectarea cumulativă a următoarelor condiții:
4. în accident sînt implicate doar două vehicule;
5. accidentul este soldat cu daune materiale nesemnificative în limita prevăzută la art.13 alin.(1) lit.c);
6. accidentul nu s-a soldat cu vătămări corporale şi/sau cu deteriorarea bunurilor (de exemplu, instalații rutiere, piloni, garduri, clădiri etc.), altele decît vehiculele implicate în accidentul rutier;
7. proprietarii sau utilizatorii vehiculelor implicați în accident dețin, la data producerii accidentului rutier, polița de asigurare RCA valabilă şi emisă cu cel puțin 24 de ore înainte de momentul producerii accidentului;
8. ambii conducători de vehicule implicați în accident își exprimă consimțămîntul privind documentarea accidentului prin procedura de constatare amiabilă, consensul acestora privind circumstanțele producerii accidentului şi daunele vizibile cauzate vehiculelor implicate, iar persoana răspunzătoare de producerea accidentului își recunoaște culpa;
9. conducătorii de vehicule implicați în accident au posibilitatea tehnică de a face imagini foto sau video la locul accidentului rutier;
10. conducătorii de vehicule implicați în accident au posibilitatea de a înregistra datele martorilor (dacă este posibil).

Dacă lipsește cel puțin una dintre condițiile indicate la prezentul alineat, cu excepția condiției de la lit.b), formularul „Constatare amiabilă de accident” completat şi semnat de către conducătorii de vehicule implicați în accident devine nul, iar accidentul rutier urmează a fi documentat de către organele competente.

1. Forma şi conținutul formularului „Constatare amiabilă de accident”, precum şi normele privind utilizarea acestui formular se aprobă de către autoritatea de supraveghere, cu avizul Poliției, şi se eliberează asiguratului gratis. Se interzice introducerea în formularul-tip a altor informații decît cele prevăzute în actele normative ale autorității de supraveghere.
2. Formularul „Constatare amiabilă de accident” prevede, în mod obligatoriu, informații despre circumstanțele producerii accidentului, datele de identificare ale conducătorilor şi ale vehiculelor implicate în accident, datele din polița de asigurare RCA sau certificatul de asigurare „Carte Verde” (în cazul vehiculului aflat în proprietatea sau utilizarea unei persoane asigurate în străinătate), datele despre daunele cauzate vehiculelor implicate, precum şi alte informații stabilite în actele normative ale autorității de supraveghere. Formularul „Constatare amiabilă de accident” conține două pagini autocopiative, ambele avînd aceeaşi valoare juridică, şi se eliberează asiguratului de către asigurător odată cu polița de asigurare RCA sau la cerere.
3. În cazul aplicării procedurii de constatare amiabilă, cererea de despăgubire se depune de către persoana păgubită la asigurătorul RCA al persoanei culpabile, cu anexarea formularului „Constatare amiabilă de accident”, completat corespunzător şi semnat de ambele părți, în baza acestuia fiind deschis dosarul de daune de către asigurător.
4. În cazul accidentului rutier documentat prin procedura de constatare amiabilă, asigurătorul este în drept să refuze achitarea despăgubirii de asigurare dacă nu au fost întrunite condițiile prevăzute la alin. (3) din prezentul articol, cu excepția condiției de la lit.b) a alineatului menționat, caz în care asigurătorul achită despăgubirea în limita prevăzută la art.13 alin.(1) lit.c). Refuzul asigurătorului de a achita despăgubirea de asigurare nu limitează dreptul părților de a se adresa la organele sau instituțiile competente pentru stabilirea circumstanțelor accidentului rutier şi de a înainta, în baza documentelor de constatare întocmite de aceste organe sau instituții, o nouă cerere de despăgubire în modul prevăzut de prezenta lege.
5. Asigurătorul este în drept să refuze achitarea despăgubirii de asigurare în cazul în care formularul „Constatare amiabilă de accident” este completat în mod ilizibil, este incomplet, conține date contradictorii sau eronate, cu excepția cazului în care asiguratul sau persoana păgubită a contribuit la înlăturarea erorilor.
6. În cazul în care asigurătorul nu este de acord cu persoana identificată ca fiind responsabilă de accident în baza formularului „Constatare amiabilă de accident” sau în cazul în care asiguratul își retrage admiterea responsabilității, asigurătorul achită despăgubirea de asigurare în termenele stabilite de prezenta lege, și este drept să solicite instanței de judecată, în termen de 15 zile de la data achitării despăgubirii, examinarea în fond a formularului „Constatare amiabilă de accident”, stabilirea responsabilității şi, după caz, încasarea despăgubirii de la asigurătorul persoanei recunoscute ca fiind responsabilă de accident de către instanța de judecată.
7. Dosarul de daună deschis în urma accidentului rutier documentat prin procedura de constatare amiabilă se instrumentează conform procedurii generale prevăzute de prezenta lege.

[**Articolul 22.**](file:///\\tank\Jurist\DataJur\Legi_Rom\LP\A06\1414.363#Articolul 21.) Dosarul de daune. Determinarea prejudiciilor

1. În cazul producerii unui eveniment acoperit prin asigurarea obligatorie RCA, persoana păgubită are dreptul să depună cererea de despăgubire/indemnizație asiguratorului RCA al persoanei culpabile sau asiguratorului propriu RCA în caz de decontare directă sau la BNAA în cazul apariției unui risc acoperit de acesta în condițiile prevăzute de prezenta lege.
2. Forma şi conținutul cererii de despăgubire/indemnizație este unică pentru toți asigurătorii şi se stabilește prin actele normative ale autorității de supraveghere. Cererea de despăgubire poate fi completată şi prin utilizarea mijloacelor electronice.
3. Odată cu deschiderea dosarului de daune, asigurătorul sau, după caz, BNAA eliberează persoanei păgubite, în scris, lista documentelor necesare a fi prezentate pentru închiderea dosarului de daună şi plata despăgubirii, dar nu mai multe decît cele care urmează a fi prezentate de persoana păgubită conform alin.(4).
4. În dosarul de daune se includ în mod obligatoriu următoarele documente:
5. copiile de pe documentele de constatare a faptului şi a circumstanțelor în care s-a produs accidentul de vehicul, întocmite de angajații organelor de poliție, ai unităților de pompieri, ai procuraturii, ai instituțiilor medicale, sau formularul „Constatare amiabilă de accident”, după caz;
6. explicația asiguratului sau utilizatorului de vehicul privind producerea accidentului, cu excepția cazurilor de leziuni corporale grave sau deces al asiguratului sau al utilizatorului de vehicul în urma accidentului sau de eschivare a acestora de la răspundere;
7. cererea persoanei păgubite privind constatarea pagubei şi achitarea despăgubirii;
8. procesul-verbal de constatare a pagubelor;
9. procesul-verbal suplimentar de constatare a pagubelor, după caz;
10. devizul cheltuielilor de reparație şi/sau de înlocuire a părților sau pieselor avariate, cu indicarea prețurilor, întocmit de sistemul informațional automatizat de evaluare în domeniul auto sau de o unitate de reparații acceptată de părți;
11. documentele care confirmă efectuarea reparațiilor, înlocuirea pieselor avariate şi costul acestora, întocmite de către unitatea de reparații acceptată de părți, după caz;
12. documentele care confirmă producerea vătămărilor corporale sau decesul;
13. hotărîrea judecătorească definitivă privind achitarea despăgubirilor, după caz;
14. copiile de pe documentele primare care confirmă plata despăgubirilor;
15. confirmarea scrisă a persoanei păgubite referitor la primirea despăgubirii și lipsa pretențiilor față de asigurător. Confirmarea trebuie să fie redactată în două exemplare semnate, cîte un exemplar pentru fiecare parte, cu excepția cazurilor prevăzute la art. 29 alin. (4);
16. angajamentul scris prin care persoana păgubită se obligă să restituie despăgubirea în cazul anulării actelor perfectate de angajații organelor de poliție, ai unității de pompieri, ai procuraturii, ai instituțiilor medicale sau în cazul anulării formularului „Constatare amiabilă de accident”, după caz.
17. În cazul în care asigurătorul nu a examinat bunurile avariate şi nu a încheiat proces-verbal de constatare a pagubelor în termenul specificat la art.20 alin.(1) lit.d), persoana păgubită este în drept să apeleze la serviciile experților judiciari, entităților înregistrate şi autorizate să efectueze expertize auto merceologice, autotehnice sau ale unităților de reparații pentru constatarea pagubelor, fără a prezenta asigurătorului bunurile avariate.
18. Procesul-verbal de constatare a pagubelor se încheie de asigurător, cu invitarea obligatorie a asiguratului și/sau a utilizatorului de vehicul şi a persoanei păgubite şi se semnează de persoanele prezente la întocmirea lui. Reprezentanții asigurătorului informează persoana păgubită cu privire la dreptul acesteia de a consemna obiecții în procesul-verbal.
19. Eventualele obiecții ale părților cu privire la evaluarea pagubelor constatate se menționează în procesul-verbal sau într-o anexă la acesta. Forma şi conținutul procesului verbal de constatare a pagubelor este unică pentru toți asigurătorii şi se stabilește prin actele normative ale autorității de supraveghere.
20. După finalizarea dosarului de daune, asigurătorul este obligat să elibereze la solicitarea persoanei păgubite, în termen de 5 zile, un extras din dosarul de daune în care să indice numărul dosarului deschis, piesele constatate ca avariate în accident și soluțiile tehnice adoptate (înlocuire sau reparație).
21. Persoana păgubită este în drept să examineze toate documentele din dosarul de daune, indiferent dacă a fost semnat acordul de despăgubire.
22. Orice modificare/schimbare a soluțiilor tehnice adoptate sau dacă în timpul demontării sau reparației bunului avariat se descoperă şi alte pagube produse de accident, care nu au putut fi constatate inițial, se încheie un proces-verbal suplimentar de constatare a pagubelor, cu invitarea persoanelor antrenate la constatarea inițială.
23. După finalizarea dosarului de daune şi la solicitarea persoanei păgubite, asigurătorul prezintă persoanei păgubite actul de evaluare sau devizul cheltuielilor de reparație şi/sau de înlocuire a părților componente ori pieselor avariate, cu indicarea prețurilor, sau alte documente în baza cărora a stabilit cuantumul despăgubirii de asigurare.

**Articolul 23.** Informația despre accident

1. Instituțiile subordonate ale Ministerului Afacerilor Interne, organele de drept şi instanțele judecătorești, instituțiile medicale şi alte persoane juridice de drept public şi privat care dispun de informații necesare pentru instrumentarea dosarului de daune sau exercitarea dreptului de regres al asigurătorului prezintă obligatoriu documente şi date în mod gratuit în termen de 15 zile lucrătoare, la cererea asigurătorului, asiguratului şi/sau a persoanei păgubite.
2. Ministerul Afacerilor Interne, Agenția Servicii Publice și Agenția Națională Transport Auto prezintă informații necesare pentru buna funcționare a unui sistem informațional automatizat de stat în domeniul asigurărilor obligatorii de răspundere civilă auto în mod continuu și în timp util.

**Secțiunea IV**

**Stabilirea şi plata despăgubirilor şi indemnizațiilor de asigurare**

[**Articolul 24.**](file:///\\tank\Jurist\DataJur\Legi_Rom\LP\A06\1414.363#Articolul 22.) Stabilirea despăgubirilor şi a indemnizațiilor de asigurare

1. Suma despăgubirii şi a indemnizației de asigurare se stabilește între persoana păgubită şi asigurător în baza unui acord încheiat în formă scrisă sau prin mijloace electronice. În cazul în care părțile nu au ajuns la nici o înțelegere, asiguratorul achită despăgubirea de asigurare în cuantumul stabilit, iar persoana păgubită are dreptul să conteste decizia asigurătorului în instanța de judecată.

(2) În cazul stabilirii despăgubirii prin hotărîre judecătorească, drepturile persoanei păgubite prin accident produs de vehicul aflat în proprietatea sau utilizarea unui asigurat în Republica Moldova se exercită față de asigurătorul RCA, în limitele obligației lui conform prezentei legi.

(3) Acordul dintre persoana păgubită şi asigurător are caracter total, necondiționat, definitiv şi stinge toate pretențiile ce decurg din pagubele care existau sau puteau fi cunoscute la data realizării acordului, pentru pagubele ce s-au acoperit pe această cale, cu excepția situației în care, ulterior plății îndemnizației pentru vătămări corporale, starea de sănătate a persoanei păgubite s-a agravat ori a intervenit decesul ei ca urmare a aceluiași accident.

(4) În cazul în care accidentul de vehicul face obiectul unui proces penal, despăgubirile pot fi stabilite în baza unui acord între persoana păgubită şi asigurător înainte de data pronunțării unei sentințe definitive şi irevocabile, cu condiția că culpa nu trezește îndoieli.

(5) În cazul avarierii sau distrugerii de bunuri, despăgubirea se stabilește în conformitate cu prezenta lege, ținîndu-se cont de pretențiile formulate de persoana păgubită, fără a se depăși diferența dintre valoarea acestor bunuri din momentul producerii accidentului şi valoarea rămasă şi limita maximă a despăgubirilor de asigurare prevăzută de prezenta lege.

(6) În cuantumul despăgubirilor se includ următoarele cheltuieli:

1. cele aferente acțiunilor de diminuare a pagubelor;
2. cele aferente transportării bunurilor la locul de reparație sau de parcare sau depozitare;
3. cele aferente cazului asigurat și suportate în procesul civil de către persoana păgubită;
4. cele aferente expertizei tehnice efectuate la cererea persoanei păgubite conform art. 22 alin.(5).

(7) Cheltuielile enumerate la alin. (6) se rambursează doar în cazul prezentării documentelor justificative.

(8) În cazul avarierii sau distrugerii de bunuri, dacă autoritățile publice competente nu au stabilit elemente determinante cu privire la cauzele şi împrejurările producerii accidentului de vehicul ori la pagubele cauzate, aceste elemente pot fi dovedite de părțile interesate folosind orice metodă prevăzută de legislație.

(9) Dacă, la data producerii accidentului de vehicul, persoana păgubită are în vigoare un contract de asigurare de bunuri pentru bunurile avariate sau distruse prin accidentul de vehicul, proprietarul acestor bunuri poate opta pentru a fi despăgubit în temeiul acelui contract sau în temeiul contractului de asigurare obligatorie RCA.

(10) În cazul cînd persoana păgubită se adresează asigurătorului cu care are încheiat contract de asigurare de bunuri pentru recuperarea prejudiciului, constatarea circumstanțelor accidentului de vehicul, soluțiile tehnologice adoptate, evaluarea şi stabilirea despăgubirilor, vor fi opozabile asigurătorului RCA al persoanei culpabile care deține contract de asigurare obligatorie RCA, în limita prevederilor prezentei legi, dacă asigurătorul de bunuri a respectat procedura de invitare a asigurătorului de răspundere civilă auto prevăzută la alin. (11).

(11) Asigurătorul care are încheiat contract de asigurare de bunuri cu persoana păgubită este obligat să invite la procesul de constatare a pagubei persoana vinovată şi asigurătorul RCA al persoanei vinovate, probînd invitația printr-un înscris justificativ. Neprezentarea asigurătorului de răspundere civilă auto al persoanei vinovate la data şi locul stabilit nu împiedică asigurătorul de bunuri să constate și să evalueze pagubele ce vor fi opozabile asigurătorului de răspundere civilă auto absent de la procesul de constatare în limita prevederilor prezentei legi.

(12) Întru respectarea prevederilor alin. (11), asigurătorul cu care persoana păgubită a încheiat un contract de asigurare de bunuri, recuperează despăgubirea plătită persoanei păgubite de la asigurătorul RCA a persoanei culpabile în limitele stabilite de prezenta lege pentru unul şi același accident de vehicul.

[**Articolul 25.**](file:///\\tank\Jurist\DataJur\Legi_Rom\LP\A06\1414.363#Articolul 23.) Stabilirea despăgubirilor în cazul avarierii sau distrugerii vehiculului

1. Despăgubirea pentru avarierea sau distrugerea vehiculului nu poate depăși:
2. valoarea pagubei real suportate;
3. diferența dintre valoarea vehiculului la data producerii accidentului şi valoarea rămasă;
4. limita despăgubirii prevăzută de prezenta lege.
5. În cazul daunei totale, valorile menționate la alin.(1) lit.b) sînt determinate de asigurator prin personalul propriu sau prin servicii externalizate efectuate de o entitate înregistrată şi autorizată să efectueze expertize auto merceologice, autotehnice. Persoana păgubită poate opta pentru repararea vehiculului în limita valorii determinate conform alin.(1) lit b), dacă cerinţele tehnice permit repararea vehiculului sau pentru soluționarea cazului ca daună totală, prin plata diferenței dintre valoarea vehiculului şi valoarea rămasă.
6. În cazul daunei parțiale, valoarea pagubei real suportate de vehicul este egală cu costul reparației părților componente sau a pieselor avariate ori, dacă este necesar, cu costul de înlocuire a acestora, inclusiv cheltuielile pentru materiale, pentru lucrările de demontare şi montare aferente reparațiilor şi înlocuirilor necesare.
7. Prin părți componente sau piese care trebuie înlocuite se înțeleg cele a căror reparație sau folosință nu mai este posibilă din punct de vedere tehnic din cauza gradului înalt de avariere ori cele a căror reparație este posibilă, dar costul ei, inclusiv cheltuielile pentru materiale, pentru demontare şi asamblare depășește valoarea de nou a părții componente sau a piesei respective, inclusiv cheltuielile pentru materiale, pentru demontare şi asamblare.
8. Costul reparației vehiculului se stabilește pe baza documentelor eliberate de unitatea de reparații acceptată de părți.
9. Se consideră necesară revopsirea integrală a vehiculului atunci cînd minimum 50% din suprafața exterioară totală a vehiculului este avariată.
10. Prețurile materialelor, părților componente și ale pieselor înlocuitoare sînt cele practicate de unitățile de reparații.
11. În cazul în care piesele sau materialele necesare pentru repararea vehiculului sînt cumpărate în valută străină, costul lor este egal costului de achiziție prevăzut în actele de cheltuieli prezentate, inclusiv cheltuielile de transport, taxele vamale şi TVA aferentă, echivalat cu costul în lei moldovenești la cursul oficial al leului moldovenesc valabil la data plății facturii. În astfel de cazuri, costul părților componente, al pieselor sau al materialelor (cu condiția că acestea sînt comercializate în Republica Moldova) nu va depăși prețul de vînzare practicat de unitățile de reparații din Republica Moldova.
12. Dacă la unele părți componente pentru vehicul nu există preţuri practicate de unitățile de reparații, valoarea de nou a acestora se stabilește pe baza prețurilor din cataloagele pieselor de schimb sau, în lipsa acestora, prin analogie cu prețurile la părțile componente ale unor vehicule similare.
13. În procesul evaluării pagubei, atunci cînd este necesară înlocuirea părților componente şi a pieselor, în cazul achitării despăgubirii prin virament în contul bancar al unității de reparații, cuantumul despăgubirii de asigurare urmează a fi stabilit de asigurător ținînd cont de următoarele:
14. pentru vehicule cu o vechime de pînă la 3 ani de la anul producerii şi un parcurs de pînă la 100000 km, costul reparației vehiculului se stabilește pe baza documentelor emise de către unitatea de reparații acceptată de părți sau cea indicată în certificatul de garanție valabil. În acest caz, la reparația vehiculului se vor utiliza părți componente şi piese originale noi;
15. pentru vehicule cu o vechime de peste 3 ani de la anul producerii şi/sau un parcurs mai mare de 100000 km, costul reparației vehiculului se stabilește pe baza documentelor emise de către unitatea de reparații acceptată de părți. În acest caz, la reparația vehiculului se vor utiliza părți componente şi piese noi fabricate în bază de licență (piese after market) sau originale foste în folosință care corespund cerințelor tehnice şi de securitate rutieră și sînt disponibile pe piața autohtonă. În cazul cînd părțile componente şi piesele noi fabricate în bază de licență sau cele originale foste în folosință nu sînt disponibile pe piața autohtonă, paguba real suportată pentru vehicule se va determina conform prețului la părțile componente şi piesele originale noi. În cazul în care părțile nu ajung la un acord comun cu privire la unitatea de reparație, despăgubirea de asigurare se va determina conform alin.(12) - (14).
16. În scopul prevăzut la alin.(10) la calculul vechimii de exploatare a vehiculului se vor lua în considerație un număr întreg de ani calculați de la 01 ianuarie din anul producerii vehiculului pînă la data survenirii riscului asigurat.
17. Indiferent de vechimea vehiculului şi parcursul acestuia, în cazul în care despăgubirea de asigurare se solicită în numerar sau prin virament în contul bancar al persoanei păgubite, cuantumul despăgubirii de asigurare se stabilește luînd în calcul prețurile medii practicate de minimum trei unități de reparaţii acceptate de asigurător pentru manopera și pentru materialele aferente reparației sau înlocuirii părților componente și pieselor avariate, precum și pentru părți componente și piese noi fabricate în bază de licență sau originale foste în folosință care sunt disponibile pe piața autohtonă. În cazul cînd părțile componente și piesele noi fabricate în bază de licență sau cele originale foste în folosință nu sînt disponibile pe piața autohtonă, costul reparației pentru vehicule se va determina ținînd cont de sistemele informaționale automatizate de evaluare în domeniul auto ce corespund cerințelor stabilite în actele normative ale autorității de supraveghere, pentru prețurile materialelor, părților componente și ale pieselor înlocuitoare. Valoarea tarifului orei de manoperă este stabilită prin actul normativ al autorității de supraveghere în condițiile aplicabile Republicii Moldova.
18. În cazul dezacordului persoanei păgubite pe marginea cuantumului despăgubirii de asigurare stabilit conform alin. (10) și alin. (12), cu excepția cazului cînd reparația a fost deja efectuată de unitatea de reparații, costul reparației  pentru vehicule se va determina de asigurătorul RCA ținînd cont de sistemele informaționale automatizate de evaluare în domeniul auto ce corespund cerințelor stabilite în actele normative ale autorității de supraveghere, pentru prețurile materialelor, părților componente și ale pieselor înlocuitoare. Valoarea tarifului orei de manoperă este stabilită prin actul normativ al autorității de supraveghere în condițiile aplicabile Republicii Moldova. La determinarea valorii de reparație conform prezentului alineat, nu se vor aplica cheltuielile de transport, taxele vamale şi taxa pe valoare adăugată.
19. Actele de evaluare a despăgubirii de asigurare întocmite fără respectarea prevederilor prezentului articol nu pot servi drept temei pentru achitarea despăgubirii de asigurare.

(15) Orice expertiză judiciară sau extrajudiciară care are drept scop stabilirea despăgubirii de asigurare trebuie efectuată în mod obligatoriu în strictă conformitate cu prevederile prezentei legi.

[**Articolul 26.**](file:///\\tank\Jurist\DataJur\Legi_Rom\LP\A06\1414.363#Articolul 25.) Stabilirea indemnizațiilor în cazul vătămării corporale şi/sau deces

1. În cazul vătămării corporale, indemnizația de asigurare pentru pierderea veniturilor va include:
2. diferența dintre salariu mediu lunar net al persoanei păgubite stabilit conform legislației privind modul de calcul a salariului mediu şi indemnizația primită din fondurile bugetului asigurărilor sociale de stat, pentru perioada incapacității temporare de muncă, probată cu documente justificative de la organele abilitate – pentru persoanele salariate;

b) venitul mediu lunar net declarat organelor abilitate şi probat cu documente justificative, pentru ultimele 12 luni, din activități desfășurate de persoana păgubită, pentru perioada incapacității temporare de muncă, dar nu mai puțin decât suma coșului minim de consum - pentru persoane care nu au calitatea de salariat;

c) o indemnizație egală cu suma coșului minim de consum pentru perioada incapacității temporare de muncă, determinat conform declarațiilor prezentate la organele abilitate probate cu documente justificative – pentru persoanele păgubite care la momentul survenirii cazului asigurat nu întrunesc nici una din exigențele stabilite la litera a) și b).

(2) Totodată, în cazul vătămărilor corporale, se compensează şi eventualele cheltuieli generate de accident, inclusiv cheltuielile de transport ale persoanei accidentate, de tratament, de protezare, de spitalizare, de recuperare, de îngrijire, de alimentație specială, conform prescripțiilor medicale, probate cu documente justificative, care nu sînt suportate din fondurile de asigurări medicale obligatorii, conform actelor normative în vigoare. Cheltuielile menționate se stabilesc pe baza prețurilor practicate de instituțiile din Republica Moldova, conform documentelor eliberate de acestea sau, în cazurile cînd nici una dintre instituțiile din Republica Moldova nu practică serviciile menționate, conform documentelor justificative eliberate de instituțiile din străinătate;

(3) În cazul stabilirii dizabilității ca urmare a vătămărilor corporale, indemnizația de asigurare va include diferența dintre venitul mediu lunar net determinat în conformitate cu alin.(1) şi pensia de dizabilitate pe perioada dizabilității în limita prevederilor prezentei legi.

(4) În caz de deces al terței persoane, indemnizația de asigurare se stabilește prin acordul dintre succesorii persoanei păgubite şi asigurător şi include:

a) venitul mediu lunar net determinat în conformitate cu alin.(1) minus indemnizațiile primite din fondurile bugetului asigurărilor sociale de stat pentru persoanele care s-au aflat la întreținerea defunctului şi care aveau dreptul la pensie de întreținere din partea lui;

1. cheltuielile de înmormântare - în cuantum de 4 salarii medii lunare pe economie stabilite la data survenirii accidentului de vehicul.

(5) În cazul vătămărilor corporale sau decesului ca urmare a accidentului de vehicul, persoana păgubită, după caz succesorii acesteia pot solicita prejudiciu moral în limita prevăzută de prezenta lege.

[**Articolul 27.**](file:///\\tank\Jurist\DataJur\Legi_Rom\LP\A06\1414.363#Articolul 26.) Stabilirea despăgubirilor în cazul vătămării sau pieirii animalelor

1. Cuantumul despăgubirii pentru vătămarea sau pieirea animalului în accident de vehicul se stabilește pe baza prețului animalului de pe piața locală la data producerii accidentului. Cheltuielile de tratament al animalului vor fi rambursate de către asigurător în baza documentelor justificative prezentate de proprietarul lui.
2. Persoana păgubită va prezenta adeverință de la autoritatea publică competentă care confirmă dreptul de proprietate asupra animalului vătămat sau pierit.
3. La calcularea despăgubirii în cazul animalului vătămat care trebuie sacrificat şi a cărui carne poate fi valorificată, se ia în considerare costul cărnii valorificate.

[**Articolul 28.**](file:///\\tank\Jurist\DataJur\Legi_Rom\LP\A06\1414.363#Articolul 27.) Stabilirea despăgubirilor în caz de avariere sau distrugere de alte bunuri

1. Despăgubirea pentru avarierea sau distrugerea de bunuri urmare a accidentului de vehicul, altele decît cele prevăzute la art.25 şi 27 se stabilește în funcție de:

a) la avariere – costul reparației necesare pentru restabilirea lor, în limitele prevăzute la art.13 alin.(1) lit.a);

b) în caz de daună totală - valoarea de piață diminuată cu costul materialelor rămase.

1. Documentele tehnice (costurile de reparație și alte cheltuieli), prezentate de persoana păgubită, se iau în considerare la stabilirea despăgubirii după verificarea acestora de către asigurător.

[**Articolul 29.**](file:///\\tank\Jurist\DataJur\Legi_Rom\LP\A06\1414.363#Articolul 28.) Plata despăgubirilor şi indemnizațiilor

1. Asigurătorul este obligat să plătească despăgubirile/indemnizațiile în termen de 5 zile lucrătoare la data emiterii deciziei cu privire la soluționarea cererii de despăgubire şi să accepte cererea persoanei păgubite privind modalitatea de plată a despăgubirii, care poate fi:
2. în numerar;
3. prin virament în cont bancar;
4. prin virament în contul bancar al unității de reparații care a efectuat sau va efectua reparația.
5. Cererea prealabilă privind obiecțiile referitoare la suma despăgubirii se înaintează asigurătorului în termen de 5 zile de la finalizarea dosarului de daune, urmînd ca, în termen de 5 zile lucrătoare din data înștiințării, asigurătorul să soluționeze cererea prealabilă.
6. Dacă persoana păgubită nu este de acord cu decizia asigurătorului privind cuantumul despăgubirii de asigurare, asigurătorul plătește totuși despăgubirea în cuantumul stabilit și persoana păgubită are dreptul să conteste decizia asigurătorului în instanța de judecată.
7. Despăgubirea şi indemnizația nu poate fi urmărită de către creditorii asiguratului sau a persoanei păgubite.
8. Despăgubirea se plătește de către asigurător nemijlocit persoanei fizice sau juridice păgubite dacă aceasta nu a fost despăgubită de către persoana asigurată sau dacă în acordul dintre persoana păgubită şi asigurător nu este stabilit altfel.
9. Despăgubirea se plătește persoanelor asigurate total sau parțial dacă acestea probează că au despăgubit persoanele păgubite în conformitate cu prevederile prezentei legi şi că despăgubirea nu urmează a fi recuperată conform art.30.
10. În cazul în care în drepturile persoanei păgubite s-a subrogat asigurătorul asigurării facultative, oricare diferență de despăgubire dintre asigurarea facultativă şi asigurarea obligatorie RCA rămîne pe contul asigurării facultative, fără a fi recuperată de la persoana asigurată, dacă despăgubirea plătită din asigurarea facultativă nu depășește limita maximă a despăgubirii care poate fi acordată de către asigurătorul RCA pentru prejudiciul cauzat în același accident de vehicul, în conformitate cu legislația în vigoare.

**Articolul 30. Regresul asigurătorului**

1. Asigurătorul care a plătit despăgubirea de asigurare are dreptul sa înainteze acțiune de regres în limitele acestei sume:
   1. persoanei care are în posesie vehicul în cazul în care:

* nu a fost respectată obligația de încheiere a unui contract de asigurare obligatorie RCA în condițiile art.8 alin.(3) și (4);
* vehiculul nu dispune de raport de inspecție tehnică periodică valabil la momentul producerii accidentului.
  1. persoanei culpabile în producerea accidentului, la stabilirea culpei de autorități competente, în următoarele cazuri:
* accidentul a fost produs cu intenție sau a fost produs în timpul comiterii unei infracțiuni comise cu intenție;
* accidentul a fost produs în timpul când autorul infracțiunii săvârșite a încercat să evadeze de la forțele de ordine;
* vehiculul era condus cu încălcarea regulilor privind permisul de conducere;
* conducătorul vehiculului a părăsit locul accidentuluicontrar prevederilor legale care reglementează circulația rutieră pe drumurile naționale şi cele locale;
* conducătorul vehiculului era în stare de ebrietate survenită în urma consumului de alcool, droguri şi/sau alte substanțe cu efecte similare sau conducătorul vehiculului a refuzat testarea alcoolscopică sau narcologică sau, după caz, examinarea medicală cu recoltarea probelor biologice, cu excepția celor prevăzute în art.21 alin. (7).

1. Asiguratorul este în drept să solicite persoanei culpabile de producerea accidentului de vehicul și/sau persoanei păgubite recuperarea cheltuielilor suportate în legătură cu instrumentarea dosarului de daune deschis în temeiul cererii de despăgubire neîntemeiate.

**Articolul 31.** Decontarea directă între asigurătorii RCA

1. Asigurătorul poate oferi, în mod voluntar, decontare directă asiguratului. Decontarea directă între asiguratorii RCA este aplicabilă la îndeplinirea cumulativă a următoarelor condiții:
2. accidentele de vehicul se produc pe teritoriul Republicii Moldova;
3. vehiculele implicate în accidentele auto sînt înmatriculate/înregistrate în Republica Moldova;
4. prejudiciile sînt produse exclusiv vehiculelor;
5. ambele vehicule implicate în accidentul auto dispun de asigurare obligatorie RCA valabilă la data cazului asigurat;
6. prejudiciile exclud vătămările corporale
7. asiguratorii RCA dispun de unul din sistemele informaționale automatizate de evaluare în domeniul auto care corespund cerințelor stabilite în actele normative ale autorității de supraveghere.
8. Procedura de decontare directă se stabilește prin actele normative ale autorității de supraveghere.
9. Decontarea directă nu aduce atingere dreptului persoanei păgubite în urma unui accident produs de un vehicul al cărui utilizator a îndeplinit obligația de asigurare obligatorie RCA de a institui proceduri pentru recuperarea prejudiciului produs împotriva asigurătorului RCA al persoanei culpabile de producerea accidentului de vehicul.

(4) În cazul când persoana păgubită se adresează asigurătorului său cu care are încheiat contract de asigurare RCA pentru recuperarea prejudiciului, constatarea circumstanțelor accidentului de vehicul, soluțiile tehnologice adoptate, evaluarea şi stabilirea despăgubirilor vor fi opozabile asigurătorului RCA al persoanei culpabile care deține contract de asigurare obligatorie RCA, în limita prevederilor prezentei legi, dacă asigurătorul RCA al persoanei păgubite a respectat procedura de invitare a asigurătorului RCA al persoanei culpabile prevăzută la alin.(5).

(5) Asigurătorul RCA al persoanei păgubite este obligat să invite la procesul de constatare a pagubei persoana culpabilă şi asigurătorul RCA al acesteia, probînd invitația printr-un înscris justificativ. Neprezentarea asigurătorului RCA al persoanei culpabile la data şi locul stabilit nu împiedică asigurătorul RCA al persoanei păgubite să constate și să evalueze pagubele ce vor fi opozabile asigurătorului RCA absent de la procesul de constatare în limita prevederilor prezentei legi.

(6) Întru respectarea prevederilor alin. (5), asigurătorul RCA al persoanei păgubite, recuperează despăgubirea plătită persoanei păgubite de la asigurătorul RCA al persoanei culpabile în limitele stabilite de prezenta lege pentru unul şi același accident de vehicul.

**Capitolul III**

**BIROUL NAŢIONAL AL ASIGURĂTORILOR DE VEHICULE**

**Secțiunea I**

**Organizarea și funcționarea BNAA**

[**Articolul 32.**](file:///\\tank\Jurist\DataJur\Legi_Rom\LP\A06\1414.363#Articolul 30.) Organizarea BNAA

1. BNAA este o asociație profesională, necomercială, independentă şi autonomă, bazată pe principiul apartenenței obligatorii a tuturor societăților de asigurare, care în condițiile legii, au dreptul de a practica în Republica Moldova asigurări obligatorii RCA.

(2) BNAA deține competențe de reprezentare și îndeplinește prerogativele şi atribuțiile de birou național în Consiliul Birourilor şi deține calitatea de membru al acestuia.

(3) BNAA își desfășoară activitatea în baza propriului statut, a prezentei legi, a reglementărilor Consiliului Birourilor şi a actelor normative ale autorității de supraveghere.

(4) Statutul BNAA şi modificările acestuia se aprobă de adunarea generală a membrilor BNAA şi se înregistrează în modul stabilit de legislație, cu avizul prealabil al autorității de supraveghere.

(5) Activitatea, patrimoniul și atribuțiile BNAA, Fondul de protecție a victimelor străzii și Fondul de compensare sînt supuse supravegherii de către autoritatea de supraveghere în conformitate cu prevederile legislației.

[**Articolul 33.**](file:///\\tank\Jurist\DataJur\Legi_Rom\LP\A06\1414.363#Articolul 31.) Atribuțiile BNAA

(1) BNAA îndeplinește următoarele atribuții de bază:

* 1. monitorizează activitățile membrilor privind exercitarea drepturilor și respectarea obligațiilor aferente asigurării obligatorii RCA externă „Carte Verde”;
  2. gestionează şi utilizează mijloacele financiare ale Fondului de protecție a victimelor străzii şi cele ale Fondului de compensare, constituite în temeiul prezentei legi;
  3. instrumentează și lichidează direct sau prin intermediul corespondenților cererile de despăgubire pentru daunele cauzate în accidente rutiere produse pe teritoriul Republicii Moldova de vehicule înmatriculate în statele membre ale Sistemului Internațional de Asigurări „Carte Verde”, în condițiile și limitele de răspundere stabilite în prezenta lege, cu respectarea procedurilor stabilite în Regulamentul General al Consiliului Birourilor;
  4. îndeplinește funcțiile care îi sunt atribuite ca membru al Consiliului Birourilor, angajamentele care decurg din acordurile cu birourile naționale din alte state şi alte funcții, conform cerințelor actelor normative care reglementează sistemul „Carte Verde”;
  5. reprezintă Republica Moldova în relațiile externe din cadrul Consiliului Birourilor;
  6. reprezintă direct sau prin intermediari desemnați interesele birourilor naționale din statele membre ale Sistemului Internațional de Asigurări „Carte Verde”, precum și a societăților de asigurare membre ale acestora, în fața autorităților și organizațiilor naționale, inclusiv în instanțele de judecată din Republica Moldova;
  7. asigură apartenența Republicii Moldova la Sistemul Internațional de Asigurări „Carte Verde” și îndeplinirea obligațiilor general recunoscute față de organizațiile autorizate din țările membre ale acestui sistem;
  8. utilizează în comun cu autoritatea de supraveghere, un sistem informațional automatizat de stat în domeniul asigurărilor obligatorii de răspundere civilă auto;
  9. stabilește şi aplică sancțiuni, cu excepția suspendării sau încetării calității de membru, pentru nerespectarea prevederilor statutului şi/sau a prevederilor Regulamentului general al Consiliului Birourilor;
  10. aplică membrilor săi penalități în mărime de 12% anual, calculate din suma datorată de membru începînd cu data chemării BNAA în garanție şi pînă la data achitării efective de către membru a sumei datorate. Penalitățile aplicate se fac venit la bugetul BNAA;
  11. tipărește şi eliberează asigurătorilor licențiați pentru asigurarea obligatorie RCA externă formulare de certificat de asigurare „Carte Verde” în termen de 30 zile de la data efectuării plăţii de către asigurător a costului formularelor luând în considerare prevederile art.6 alin.(2) din prezenta lege sau autorizează membrii săi să le tipărească;
  12. încheie acorduri de colaborare privind schimbul de informații cu autoritățile publice și alte instituții în vederea îndeplinirii prerogativelor legale.
  13. exercită alte atribuții stabilite în prezenta lege şi în statut.

(2) Atribuția BNAA menționată la alin.(l) lit. k) decade din data de la care asigurătorii licențiați pentru asigurarea obligatorie RCA externă sunt autorizați să emită certificate de asigurare ,,Carte Verde” în format electronic, conform modelului aprobat de Consiliul Birourilor. Certificatele de asigurare ,,Carte Verde” eliberate în condițiile alin.(l) lit.k) sunt valabile pînă la expirarea perioadei de acoperire a asigurării.

(3) În vederea realizării supravegherii, BNAA:

1. informează sistematic autoritatea de supraveghere, despre neonorarea obligațiilor de către membrii săi, sancțiunile aplicate acestora, despre reclamațiile şi sesizările primite din partea altor birouri naționale și despre practicile frauduloase ale membrilor;
2. elaborează şi prezintă autorității de supraveghere, în termen de 4 luni de la sfîrşitul perioadei de gestiune, raportul anual de activitate și raportul auditorului emis de către o entitate de audit care aparține la o rețea internațională înregistrată în Registrul public al entităților de audit în modul prevăzut de legislația din domeniul auditului, cu publicarea acestora pe pagina sa web oficială.

c) prezintă autorităţii de supraveghere o dată la doi ani, în termen de 5 luni de la sfîrşitul perioadei de gestiune un raport privind evaluarea solvabilității, rezervelor tehnice și activelor asigurătorilor licențiați pentru asigurarea obligatorie de răspundere civilă auto externă, efectuat de către o entitate de audit cu experiență și renume internaționale. Criteriile care trebuie să fie întrunite de entitatea de audit în scopul calificării acesteia drept o entitate de audit cu experiență și renume internaționale, precum și modul de selectare și aprobare prealabilă a acesteia se stabilesc prin actele normative ale autorității de supraveghere.

[**Articolul 34.**](file:///\\tank\Jurist\DataJur\Legi_Rom\LP\A06\1414.363#Articolul 36.) Conducerea BNAA

1. Organele de conducere ale BNAA sînt:
2. adunarea generală a membrilor;
3. consiliul de supraveghere, condus de un președinte;
4. directorul executiv.
5. Structura organelor de conducere ale BNAA, competența acestora, procedura de convocare și desfășurare a ședințelor și de adoptare a deciziilor se stabilesc în statutul BNAA.
6. Adunarea generală a membrilor are următoarele atribuții exclusive:
7. aprobă statutul şi modificările la statut;
8. alege şi revocă membrii consiliului de supraveghere şi directorul executiv;
9. confirmă entitatea de audit, cu aprobarea prealabilă de către autoritatea de supraveghere în condițiile actelor sale normative și stabilește onorariul de audit;
10. aprobă şi modifică devizul anual de venituri şi cheltuieli, raportul anual șisituațiile financiare ale BNAA;
11. decide cu privire la chestiunile ce ţin de atribuțiile adunării generale a membrilor, a consiliului de supraveghere sau a directorului executiv.
12. alte atribuții stabilite prin statut.

(4) Eliberarea către asigurătorii licențiați pentru asigurarea obligatorie RCA externă a formularelor certificatelor de asigurare „Carte Verde”, în cazul în care aceștia nu sînt autorizați să le tipărească, ține de competența exclusivă a directorului executiv. Competența în cauză este valabilă până la data şi în situația specificată la art.33 alin.(2).

(5) Competențele consiliului de supraveghere, ale președintelui acestuia şi alte competențe, decît cea specificată la alin.(3) ale directorului executiv se stabilesc în statutul BNAA. Confirmarea auditului intern este de competența consiliului de supraveghere.

(6) Adunarea generală adoptă hotărâri cu votul majorității simple a membrilor BNAA prezenți la adunare. Adunarea Generală a BNAA este deliberativă dacă la adunare s-au înregistrat și participă cel puțin 2/3 din membrii cu drept de vot.

(7) Prin derogare de la prevederile alin.(6), hotărîrile adunării generale ce vizează aspecte ale asigurării obligatorii de răspundere civilă auto externă, precum şi cele ce vizează competențele stabilite la alin.(2) lit.a), b) şi d), sînt adoptate în exclusivitate cu votul majorității simple a asigurătorilor licențiați pentru asigurarea obligatorie RCA externă prezenți la adunare.

(8) Atribuțiile și funcțiile consiliului de supraveghere, numărul de membri, durata mandatului în consiliu, procedura de alegere a membrilor și de luare a deciziilor se stabilesc în statutul BNAA și în regulamentul de funcționare ale acestuia.

(9) Membrii consiliului de supraveghere sunt delegați de către membrii BNAA și nu au dreptul de a delega sau de a transmite atribuțiile către alte persoane.

(10) Directorul executiv reprezintă BNAA în relațiile cu Consiliul Birourilor şi birourile naționale ale asigurătorilor auto din statele membre ale Sistemului Internațional de asigurări „Carte Verde”.

(11) Numirea în funcție a directorului executiv al BNAA se aprobă în prealabil de către autoritatea de supraveghere. Directorul executiv trebuie să corespundă cerințelor stabilite pentru persoanele cu funcție de conducere stabilite în legislația cu privire la activitatea de asigurare și reasigurare și în actele normative ale autorității de supraveghere şi nu este în drept să transmită responsabilitățile sale altor persoane.

(12) Dacă directorul executiv nu-și poate exercita atribuțiile din cauza unor circumstanțe obiective, justificate documentar, atribuțiile acestuia sunt exercitate temporar de către o persoană desemnată în acest sens de către adunarea generală a membrilor BNAA și avizată în prealabil de autoritatea de supraveghere, care trebuie să corespundă cerințelor stabilite pentru persoanele cu funcție de conducere stabilite în legislația cu privire la activitatea de asigurare și reasigurare și în actele normative ale autorității de supraveghere.

(13) Autoritatea de supraveghere este în drept să retragă avizul și/sau să prescrie adunării generale a membrilor BNAA destituirea din funcție a persoanei care deține funcția de director executiv și desemnarea altei persoane, dacă titularul funcției:

a) nu corespunde cerințelor prevăzute în actele normative ale autorității de supraveghere;

b) a fost desemnat în baza unor informații neveridice sau incomplete;

c) a comis încălcări grave a prevederilor legislației.

(14) Adunarea generală a membrilor BNAA notifică autoritatea de supraveghere despre modificarea/încetarea raporturilor de muncă cu director executiv, cu expunerea motivelor aferente, în termen de 5 zile din data încetării exercitării atribuțiilor de către ultimul.

(15) În cazul prevăzut la alin.(14), Adunarea generală a membrilor BNAA desemnează un nou titular al funcției de director executiv cât mai curând posibil, dar nu mai târziu de o lună de la data încetării exercitării atribuțiilor fostului director.

(16) Alte atribuții ale organelor de conducere ale BNAA sînt reglementate prin statutul BNAA și alte acte interne, aprobate potrivit cadrului normativ.

[**Articolul 35.**](file:///\\tank\Jurist\DataJur\Legi_Rom\LP\A06\1414.363#Articolul 32.) Calitatea de membru al BNAA

1. Calitatea de membru al BNAA se obține de către asigurător din momentul în care este licențiat pentru asigurarea RCA internă sau pentru asigurarea RCA internă şi externă.
2. Suspendarea sau retragerea licenței pentru asigurarea RCA atrage după sine suspendarea sau retragerea calității de membru al BNAA.
3. Autoritatea de supraveghere informează BNAA despre eliberarea, suspendarea sau retragerea licenței asigurătorului pentru asigurarea obligatorie RCA internă sau pentru asigurarea obligatorie RCA internă şi externă în termen de 3 zile lucrătoare din momentul adoptării hotărîrii.
4. Asigurătorul care deține calitatea de membru al BNAA are drept de vot deliberativ în adunarea generală a acestuia.
5. Membrii BNAA, care sînt licențiați pentru asigurarea obligatorie RCA internă şi externă, poartă răspundere comună şi solidară pentru obligațiile din trecut, prezente şi viitoare ale BNAA, asumate în cadrul Sistemului Internațional de Asigurări „Carte Verde”.
6. Membrii BNAA care sînt licențiați pentru asigurarea obligatorie RCA internă şi externă își vor desfășura activitatea în conformitate cu regulile stabilite de regulamentele interne ale Consiliului Birourilor şi în scopul menținerii BNAA în cadrul Sistemului Internațional de Asigurări „Carte Verde”.
7. Temei pentru suspendarea sau retragerea licenței pentru asigurarea obligatorie RCA externă de către autoritatea de supraveghere poate servi decizia organului de conducere al BNAA privind aplicarea sancțiunilor în cazul în care:
8. BNAA primește 3 sau mai multe cereri justificate de chemare în garanție într-un interval de 3 luni pentru unul şi același membru;
9. asigurătorul datorează plăți şi cotizații ce rezultă din calitatea lui de membru al BNAA, inclusiv pentru achitarea primei de reasigurare și nu își îndeplinește obligațiile financiare față de BNAA în termen de până la 90 de zile de la primirea unei notificări corespunzătoare din partea BNAA.

[**Articolul 36.**](file:///\\tank\Jurist\DataJur\Legi_Rom\LP\A06\1414.363#Articolul 35.) Patrimoniul BNAA

1. Patrimoniul BNAA se constituie din:
2. cotizațiile de înscriere şi cotizațiile anuale de membru, stabilite în bugetul BNAA;
3. contribuțiile lunare în Fondul de protecție a victimelor străzii şi dobînzile aferente activelor în acest fond;
4. contribuțiile lunare în Fondul de compensare şi dobînzile aferente lor;
5. venitul din activitatea de regularizare a daunelor;
6. alte surse legale de venit.
7. Cotizația anuală de membru reprezintă partea asigurătorului în veniturile BNAA planificate din astfel de cotizații şi se determină ca o cotă procentuală din veniturile planificate. Cota procentuală este egală cu cota procentuală a primelor brute de asigurări obligatorii RCA subscrise de asigurători în volumul total al primelor brute de asigurări RCA subscrise de toți asigurătorii licențiați să emită polițe de asigurare RCA pentru perioada de gestiune curentă. Cotizația anuală de membru se determină pentru asigurarea obligatorie RCA internă şi externă separat şi se plătește trimestrial, pînă la data de 25 a lunii următoare trimestrului de gestiune.
8. Cotizația de înscriere reprezintă suma mijloacelor bănești pe care membrul potențial o plătește la BNAA. Mărimea cotizației de înscriere se stabilește în statutul BNAA şi nu poate depăși suma de 5 mii de lei.
9. Cheltuielile aferente îndeplinirii prerogativelor şi atribuțiilor de BNAA în Consiliul Birourilor vor fi acoperite de partea cotizației anuale de membru stabilită pentru asigurătorii licențiați pentru asigurarea obligatorie RCA externă.
10. Contribuțiile lunare în Fondul de protecție a victimelor străzii şi Fondul de compensare devin proprietatea BNAA şi nu se restituie în caz de anulare sau încetare a calității de membru a BNAA.

[**Articolul 37.**](file:///\\tank\Jurist\DataJur\Legi_Rom\LP\A06\1414.363#Articolul 35<sup>1</sup>.) Garanția financiară externă

1. Garanția financiară externă se constituie de către BNAA la recomandarea, în mărimea stabilită şi în favoarea Consiliului Birourilor pentru acoperirea despăgubirilor neachitate de asigurători în baza contractelor de asigurare obligatorie RCA externă „Carte Verde” încheiate şi care decurg din propriile retenții de risc.
2. Contribuția asigurătorului la garanția financiară externă se calculează ca raport între mărimea garanției şi numărul de asigurători licențiați pentru asigurarea obligatorie RCA internă şi externă.
3. Cota financiară a asigurătorului la garanția financiară externă nu se admite ca un activ eligibil care acoperă rezervele lor tehnice, cerințele minime de capital și marja de solvabilitate, fiind un activ grevat cu sarcini.
4. În cazul obținerii de către asigurător a licenței pentru asigurarea obligatorie RCA internă şi externă în perioada în care este în vigoare recomandarea de menținere a garanției financiare externe, BNAA recalculează contribuțiile la garanția financiară externă şi restituie, în termen de 30 de zile de la data adoptării deciziei autorității de supraveghere privind eliberarea licenței, surplusul creat prin intrarea contribuției asigurătorului nou licențiat către asigurătorii care deţin licenţă la momentul recalculării.
5. În cazul retragerii licenței asigurătorului pentru asigurarea obligatorie RCA internă şi externă în perioada în care este în vigoare cerința de menținere a garanției financiare externe, BNAA recalculează contribuțiile la garanția financiară externă, iar asigurătorii care deţin licenţă la momentul recalculării sînt obligați să suplinească insuficiența în termen de 30 de zile din data intrării în vigoare a deciziei autorității de supraveghere privind retragerea licenței.
6. În cazul prevăzut la alin.(5), contribuția asigurătorului la garanția financiară externă şi dobînda aferentă se transformă în contribuție suplimentară a acestuia la Fondul de compensare, cu respectarea prevederilor art.40 alin.(2) lit. b).

**Secțiunea II**

**Competenţele BNAA**

[**Articolul 38.**](file:///\\tank\Jurist\DataJur\Legi_Rom\LP\A06\1414.363#Articolul 30.) Competențele BNAA în calitate de organism de plată a despăgubirilor

(1) Obiectivul de bază al BNAA este de a asigura protecția intereselor persoanelor păgubite în accidente de vehicule și de a promova stabilitatea și dezvoltarea asigurării obligatorii de răspundere civilă auto pentru prejudiciile cauzate persoanelor terțe urmare a utilizării vehiculelor.

(2) Pentru îndeplinirea acestui obiectiv, BNAA garantează despăgubirea persoanelor păgubite:

a) pe teritoriul statelor membre ale Sistemului Internațional de Asigurări „Carte Verde” pentru daunele cauzate de vehiculele înmatriculate în Republica Moldova, în cazul în care asiguratul deține un certificat de asigurare „Carte Verde” eliberat în numele unui asigurător membru al BNAA.

b) pe teritoriul Republicii Moldova pentru daunele cauzate de vehiculele înmatriculate în statele membre ale Sistemului Internațional de Asigurări „Carte Verde”, utilizatorii dețin un certificat de asigurare „Carte Verde” eliberat de un asigurător membru al biroului național din țara de reședință în condițiile și în limita stabilite de prezenta Lege, cu recuperare ulterioară a cheltuielilor suportate din contul asigurătorului persoanei vinovate în cauzarea prejudiciului.

c) pe teritoriul Republicii Moldova pentru prejudiciile cauzate persoanelor terțe, în accidente de vehicule utilizatorii cărora nu au încheiat contracte de asigurare obligatorie RCA, sau vehicule/conducători auto sînt neidentificați, de vehicule neînregistrate sau care nu au fost supuse înmatriculării pe teritoriul Republicii Moldova, precum și de vehicule obținute pe cale ilicită, dar neasigurate RCA.

(3) În calitate de organism de plată a despăgubirilor, BNAA utilizează mijloacele Fondului de protecție a victimelor străzii şi ale Fondului de compensare în conformitate cu prevederile prezentei legi şi ale actelor normative ale autorității de supraveghere.

(4) Nici o persoană de drept public sau privat care a despăgubit în orice fel persoanele păgubite sau a oferit acestora servicii în legătură cu prejudiciile suferite, nu are dreptul să solicite de la BNAA recuperarea cheltuielilor efectuate.

(5) BNAA nu poate plăti despăgubiri pentru prejudiciile cauzate într-un singur accident, care să depășească limitele de răspundere ale asigurătorului RCA, prevăzute de legislația în vigoare la momentul producerii accidentului în Republica Moldova sau de legislația în vigoare a celorlalte state pe teritoriul cărora s-a produs accidentul, din care va fi dedusă, după caz, franșiza prevăzută de lege.

[**Articolul 39.**](file:///\\tank\Jurist\DataJur\Legi_Rom\LP\A06\1414.363#Articolul 33.) Fondul de protecție a victimelor străzii

1. Fondul de protecție a victimelor străzii se instituie în vederea protejării persoanelor păgubite prin accidente produse de vehicule ai căror proprietari sau utilizatori nu au încheiat contracte de asigurare obligatorie RCA, de vehicule şi/sau conducători auto neidentificați, de vehicule neînregistrate sau care nu au fost supuse înmatriculării pe teritoriul Republicii Moldova şi/sau obținute pe cale ilicită, dar neasigurate RCA.
2. Asigurătorii licențiați pentru asigurarea obligatorie RCA sînt obligați să contribuie la constituirea fondului prevăzut la alin.(1), proporțional volumului primelor de asigurare încasate pentru această clasă de asigurare, în conformitate cu actele normative ale autorității de supraveghere. Cuantumul cotizațiilor asigurătorilor la acest fond se stabilește prin actele normative ale autorității de supraveghere.
3. Fondul de protecție a victimelor străzii este destinat plății despăgubirilor în următoarele condiții:
4. dacă vehiculul şi sau conducătorul auto au fost identificați, dar nu au respectat obligația de încheiere a contractului de asigurare obligatorie RCA şi/sau vehiculele sunt neînregistrate sau nu au fost supuse înmatriculării pe teritoriul Republicii Moldova - despăgubirea se plătește pentru distrugerea de bunuri și vătămări corporale sau deces;
5. dacă vehiculul şi sau conducătorul auto au rămas neidentificaţi, despăgubirea se plătește exclusiv pentru vătămări corporale sau deces; dacă un astfel de accident a provocat deces sau vătămare corporală care a condus la stabilirea dizabilității, atunci se plătește o despăgubire şi pentru prejudiciul material adus persoanei vătămate ca echivalentul în lei a sumei ce depășește 500 EUR calculat cu aplicarea cursului oficial al leului moldovenesc comunicat de Banca Națională a Moldovei pentru ziua producerii accidentului; accidentul cauzat de un vehicul care a rămas neidentificat este accidentul în care vehiculul a intrat în coliziune directă cu partea păgubită sau cu bunurile deteriorate de acesta, după care vehiculul a părăsit locul accidentului;
6. dacă vehiculul a fost obținut pe cale ilicită, despăgubirea se plătește pentru vătămări corporale sau deces, iar pentru prejudiciul material adus persoanei păgubite ca echivalentul în lei a sumei ce depășește 250 EUR calculat cu aplicarea cursului oficial al leului moldovenesc comunicat de Banca Națională a Moldovei pentru ziua producerii accidentului;
7. în caz dacă accidentul are loc în perioada suspendării contractului de asigurare obligatorie RCA pentru vehicul, indiferent de persoana care l-a cauzat.
8. Fondul de protecție a victimelor străzii se administrează şi se utilizează de către BNAA, potrivit actelor normative ale autorității de supraveghere și reglementările interne, emise în acest sens. Cheltuielile de constituire, administrare şi utilizare a mijloacelor fondului se vor acoperi din disponibilitățile lui.
9. Despăgubirile de asigurare plătite din Fondul de protecție a victimelor străzii nu vor depăși limitele stabilite la art.13.
10. BNAA are obligaţia de a ține o evidență distinctă a contribuțiilor în Fondul de protecție a victimelor străzii şi a cheltuielilor lui, de a păstra disponibilitățile acestuia în instrumente financiare purtătoare de dobîndă, la bănci, în instrumente ale pieței monetare sau în valori mobiliare de stat.
11. În caz de deficit al Fondului de protecție a victimelor străzii, autoritatea de supraveghere poate majora în cursul anului, pentru acoperirea obligațiilor fondului, contribuția stabilită prin actele sale normative.
12. În vederea recuperării sumelor cheltuite din Fondul de protecție a victimelor străzii, BNAA poate înainta, în limitele despăgubirii de asigurare achitate, acțiune de regres față de persoanele culpabile în provocarea de prejudicii.

[**Articolul 40.**](file:///\\tank\Jurist\DataJur\Legi_Rom\LP\A06\1414.363#Articolul 34.) Fondul de compensare

1. BNAA administrează şi utilizează, în strictă conformitate cu Regulamentul general al Consiliului Birourilor, mijloacele financiare ale Fondului de compensare, instituit pentru a garanta:
   1. rambursarea către birourile naționale/asigurătorii/corespondenții din străinătate a sumelor plătite de către aceștia cu titlu de despăgubire pentru pagubele produse de către deținători de certificate de asigurare „Carte Verde”,
   2. reparația prejudiciilor produse de către deținătorii de certificate de asigurare „Carte Verde” false sau neautorizate;
   3. plata sumelor datorate către persoanele păgubite în Republica Moldova pentru a compensa prejudiciile cauzate de către deținătorii de certificate de asigurare „Carte Verde” emise de asigurătorii din străinătate.
2. Fondul de compensare are ca resurse financiare contribuțiile asigurătorilor licențiați pentru asigurarea obligatorie RCA externă, şi anume:
3. contribuția inițială, cu titlu de garanție în caz de neonorare de către asigurătorul căruia i-a fost suspendată sau retrasă licența ori care se află în procedură de rezoluție/remediere financiară a obligațiilor privind plata despăgubirilor de asigurare obligatorie RCA externă în termenul stabilit sau în caz de neachitare a plăților ce rezultă din calitatea lui de membru al BNAA. Soldul contribuției inițiale, cu dobînzile aferente, se restituie asigurătorului în termen de 30 de zile din momentul intrării în vigoare a deciziei autorității de supraveghere cu privire la transferul de portofoliu cu toate obligațiile de despăgubire sau în termen de 7 ani de la data retragerii licenței, dar nu înainte de lichidarea totală a daunelor și îndeplinirea tuturor obligațiilor de plată care derivă din vînzările anterioare a certificatelor de asigurare „Carte Verde”;
4. contribuția suplimentară, cu titlu de garanție pentru cazul prevăzut la lit.a), constituită potrivit art.37 alin.(6). Soldul contribuției suplimentare, cu dobînzile aferente, se restituie asigurătorului în termen de 30 de zile din momentul în care devine executorie pentru BNAA decizia organelor de conducere ale Consiliului Birourilor referitoare la revocarea sau suspendarea cerinței privind garanția financiară externă, precum şi în cazurile prevăzute la lit.a);
5. contribuția lunară, destinată realizării obiectivelor Fondului de compensare, conform alin.(1);
6. contribuția specială primită de la asigurători sub forma de împrumut, în funcție de necesitățile curente ale Fondului de compensare.
7. Sursa de acoperire a contribuțiilor prevăzute la alin.(2), cuantumul şi termenul lor de achitare, modul de administrare, utilizare şi repartizare a resurselor Fondului de compensare, se stabilesc prin actele normative ale autorității de supraveghere.
8. În cazul în care BNAA utilizează mijloace bănești din Fondul de compensare pentru obiectivul prevăzut la alin.(1) lit.a), asigurătorii, în numele cărora au fost utilizate, au obligația să compenseze integral aceste cheltuieli.
9. BNAA are obligația de a ține o evidență a mijloacelor primite, divizate pe tipuri de contribuții și a cheltuielilor din Fondul de compensare, precum şi de a investi disponibilitățile fondului în instrumente financiare purtătoare de dobîndă, la bănci, în instrumente ale pieței monetare sau în valori mobiliare de stat.

[**Articolul 41.**](file:///\\tank\Jurist\DataJur\Legi_Rom\LP\A06\1414.363#Articolul 30.) Competențele BNAA privind furnizarea informațiilor

1. BNAA are următoarele atribuții privind informarea despre accidente:
2. furnizează informația şi actele solicitate de birourile naționale, asigurătorii/corespondenții nominalizați din străinătate cu privire la asigurați, asigurătorii RCA, certificatele de asigurare „Carte Verde” (cum ar fi existența unui contract de asigurare pentru un anumit vehicul indicat la o anumită dată, confirmarea valabilității certificatului de asigurare „Carte Verde”, după caz), vehiculul înregistrat în Republica Moldova şi plăcuțele cu numere de înmatriculare;
3. oferă date privind reprezentantul de despăgubiri/corespondentul nominalizat pe teritoriul Republicii Moldova al asigurătorului RCA din străinătate;
4. acordă la cererea persoanelor păgubite care prezintă un interes legitim, date privind proprietarul/utilizatorul de vehicul culpabil în producerea accidentului rutier, informație despre vehiculul înregistrat în Republica Moldova implicat în accident de vehicul produs în afara hotarelor ei, informație despre vehiculul înregistrat în străinătate implicat în accident pe teritoriul Republicii Moldova, precum şi asigurările obligatorii RCA deținute de acestea; dovada existenței interesului legitim este în sarcina persoanei care face solicitarea; furnizarea acestei informații se face în conformitate cu prevederile legislației privind prelucrarea datelor cu caracter personal şi libera circulație a acestor date.
5. BNAA primește şi/sau furnizează structurilor competente din subordinea Ministerului Afacerilor Interne, Agenției Servicii Publice cu atribuții de organizare şi coordonare a activității de evidență şi eliberare a certificatelor de înmatriculare şi a plăcuțelor cu numere de înmatriculare, datele referitoare la accidentele rutiere şi vehiculele la conducerea cărora au fost emise asigurări RCA.
6. Furnizarea de date cu caracter personal se face în conformitate cu prevederile legislației privind protecția datelor cu caracter personal ce se referă la prelucrarea şi libera circulație a acestor date.
7. BNAA nu poate prelucra datele cu caracter personal la care are acces în alte scopuri decât cele prevăzute de prezenta lege.

**Capitolul IV**

**VERIFICAREA ASIGURĂRII OBLIGATORII DE RĂSPUNDERE CIVILĂ AUTO**

[**Articolul 42**.](file:///\\tank\Jurist\DataJur\Legi_Rom\LP\A06\1414.363#Articolul 39.) Evidența asigurărilor

1. Asigurătorul ține evidența zilnică distinctă (în regim electronic) referitor la asigurarea obligatorie RCA şi prezintă raport lunar şi trimestrial în modul şi în termenele stabilite de autoritatea de supraveghere.
2. Asigurătorul înființează şi ține zilnic, în regim electronic, Registrul de evidență a contractelor de asigurare încheiate pentru asigurarea obligatorie RCA.
3. Asigurătorul este obligat să prezinte autorității de supraveghere şi BNAA, în modul stabilit, informații despre fiecare contract de asigurare obligatorie RCA.

[**Articolul 43.**](file:///\\tank\Jurist\DataJur\Legi_Rom\LP\A06\1414.363#Articolul 39.) Controlul asigurării obligatorii RCA.

1. Controalele sînt permise dacă acestea au un caracter nediscriminatoriu și se desfășoară în cadrul controalelor care nu urmăresc exclusiv verificarea asigurării.
2. Instituțiile subordonate ale Ministerului Afacerilor Interne se investesc cu funcție de supraveghere asupra deținerii de către utilizatorii de vehicule a asigurării obligatorii RCA.
3. Instituțiile subordonate ale Ministerului Afacerilor Interne vor exercita, în punctele de trecere a frontierei de stat a Republicii Moldova, funcția de control privind:
4. deținerea de către proprietarii și/sau utilizatorii de vehicule înmatriculate în alte state, la intrarea în țară, a documentelor internaționale de asigurare valabile în Republica Moldova;
5. deținerea de către proprietarii și/sau utilizatorii de vehicule înmatriculate în Republica Moldova, la ieșire din țară:

* certificatului de asigurare „Carte Verde” și a valabilității acestuia pentru țara de destinație, eliberate de asigurătorii licențiați din Republica Moldova;
* certificatului de asigurare de frontieră valabil pentru țara de destinație, emis sau garanția unui birou din străinătate;
* alte documente de asigurare auto valabile pentru țara de destinație.

1. Stațiile de inspecție tehnică autorizate efectuează testarea tehnică doar în cazul vehiculelor ai căror proprietari sau utilizatori dețin asigurare obligatorie RCA internă.
2. Entitățile menționate la alin.(2), (3) şi (4) vor realiza funcția de control prin utilizarea sistemului informațional automatizat de stat în domeniul asigurărilor obligatorii de răspundere civilă auto în baza acordurilor de schimb de informații cu autoritatea de supraveghere.
3. La înscrierea în circulație, la efectuarea de modificări în certificatul de înmatriculare a unui vehicul şi de verificări tehnice periodice, se prezintă neapărat dovada asigurării obligatorii RCA internă, în condițiile prezentei legi.
4. Exploatarea pe teritoriul Republicii Moldova a vehiculului fără asigurare obligatorie RCA internă sau, după caz, fără document internațional de asigurare valabil în Republica Moldova se sancționează în conformitate cu legislația contravențională.
5. Confecționarea, deținerea, vânzarea sau folosirea polițelor de asigurare RCA şi a certificatelor de asigurare „Carte Verde” false sau falsificate și/sau inducerea în eroare în privința naturii, calităților substanțiale ale materialelor, părților componente și ale pieselor înlocuitoare de către unitățile de reparații care recondiționează vehicule avariate constituie o infracțiune care se pedepsește conform Codului penal.

**Capitolul VI**

**DISPOZIŢII TRANZITORII ŞI FINALE**

**Articolul 44.** Dispoziții tranzitorii

1. Actele şi faptele juridice încheiate ori, după caz, săvârşite sau produse înainte de intrarea în vigoare a prezentei legi nu pot genera alte efecte juridice decât cele prevăzute de legea în vigoare la data încheierii sau, după caz, a săvârşirii ori producerii lor.
2. Prezenta lege se aplică tuturor contractelor de asigurare obligatorie RCA emise după data intrării în vigoare a acesteia şi în legătură cu toate prejudiciile ce se despăgubesc în baza acestora.
3. La data intrării în vigoare a prezentei legi, BNAA preia activele și datoriile Fondului de protecție a victimelor străzii şi respectiv al Fondului de compensare.
4. Asigurătorii care, la data publicării prezentei legi, dețin licență pentru dreptul de a practica activitatea de asigurare obligatorie RCA își vor conforma activitatea până la data intrării în vigoare a prezentei legi.
5. Actele normative adoptate de autoritatea de supraveghere în temeiul Legii nr. 414/2006 cu privire la asigurarea obligatorie de răspundere civilă auto pentru pagube produse de autovehicule, cu modificările ulterioare, se aplică în continuare, în măsura în care nu contravin prezentei legi, pînă la abrogarea expresă a acestora.
6. În termen de 3 ani de la data intrării în vigoare a prezentei legi asiguratorii RCA vor determina costul reparației  pentru vehicule exclusiv cu aplicarea sistemelor informaționale automatizate de evaluare în domeniul auto care corespund cerințelor stabilite în actele normative ale autorității de supraveghere pentru prețurile materialelor, părților componente și ale pieselor înlocuitoare.
7. După expirarea termenului de trei ani de la data intrării în vigoare a prezentei legi, prevederile art.25 sunt aplicabile în măsura în care nu contravin alin.(6).

[**Articolul 45.**](file:///\\tank\Jurist\DataJur\Legi_Rom\LP\A06\1414.363#Articolul 41.) Dispoziții finale

1. Prezenta lege intră în vigoare la expirarea a 12 luni din data publicării în Monitorul Oficial al Republicii Moldova.
2. Autoritatea de supraveghere, în termen de 12 luni de la intrarea în vigoare a legii, va aduce actele sale normative în conformitate cu prezenta lege.
3. Guvernul, în comun cu autoritatea de supraveghere, în termen de 12 luni de la intrarea în vigoare a legii, va prezenta Parlamentului propuneri privind aducerea legislației în vigoare în concordanță cu prezenta lege.
4. La data intrării în vigoare a prezentei legi, se abrogă Legea nr.414/2006 cu privire la asigurarea obligatorie de răspundere civilă auto pentru pagube produse de autovehicule (Republicată în Monitorul oficial al Republicii Moldova, 2016, nr.44-48, art.85).

**Președintele Parlamentului**